RUŠE CRKVU U PRIŠTINI: Na mestu Hrama Hrista Spasa prave "muzej genocida" ·\nRUŠE CRKVU U PRIŠTINI: Na mestu Hrama Hrista Spasa prave “muzej genocida”\nDvojica lidera privremenih kosovskih institucija preko studentske organizacije Univerziteta u Prištini nameću ideju o rušenju hrama Hrista Spasa u Prištini.\nNakon što su Albanci s Ramušem Haradinajem i Hašimom Tačijem na čelu hram Svetog Nikole kod Novog Brda na Kosmetu proglasili katoličkom crkvom, stigao je još jedan skandalozan predlog iz Prištine. Na meti je Saborni hram Hrista Spasa u Prištini, od kojeg planiraju da naprave takozvani muzej genocida!\nOvaj sramni predlog stigao je od predsednika studentske organizacije Univerziteta u Prištini Studentska demokracija Medžita Ramusa, koji traži da se „muzej genocida“ locira u ovom pravoslavnom hramu, koji planiraju da sravne sa zemljom!\nKako Kurir saznaje od dobro obaveštenog izvora, iza ovog skandaloznog predloga i ideje stoje kosovski predsednik Hašim Tači i Ramuš Haradinaj, koji preko studenata pokušavaju da oskrnave svetinju SPC.\nHram je od 1999. godine bio mnogo puta oskrnavljen i vandalizovan, tokom 2016. zapaljen je i pretvoren u javni toalet i smetlište. Univerzitet u Prištini, iako kroz sudski postupak nije uspeo da preuzme vlasništvo nad zemljištem na kojem je crkva izgrađena, opet nakon tri godine ponavlja ovu ideju.\nČlan Odbora za KiM Skupštine Srbije Miodrag Linta kaže za Kurir da je ovo još jedan u nizu dokaza da albanski teroristi koji predstavljaju albanski narod u privremenim institucijama vode politiku mržnje prema srpskom narodu i baštini.\n– Tragična je činjenica da međunarodna zajednica, pre svega zapadne sile, tolerišu otimanje srpske kulturne i duhovne baštine i da tolerišu skandalozne predloge da se, pre svega, formira nekakav muzej genocida, a pogotovo da on bude smešten na mestu pravoslavne crkve. Dvostruki standardi zapadnih sila, nažalost, dovode do toga da albanski teroristi sa Tačijem i Haradinajem na čelu rade ovo što rade – ističe Linta.\nEpiskop remezijanski, vikarni episkop srpskog patrijarha Irineja Stefan Šarić smatra da bilo šta što je sveto treba da se sačuva i da bude svetinja.\n– Ne sme da se drugačije radi, ne sme da se falsifikuje i radi ništa loše jer to nema sreće. To ko radi, taj nema sreće i budućnosti – ocenjuje episkop Šarić za Kurir.\nVladika mileševski Atanasije Rakita naglašava da taj primer događanja pokazuje koliko bi bilo opasno prepustiti te svetinje njima na volju.\n– Šta bi se sve događalo kada bi imali mogućnost da zadovolje svoje težnje? Pravili bi nepravde i razaranja u oblasti kulture i duhovnosti. Te svetinje treba da nastave da budu u znaku srpske pažnje i čuvanja, kao što smo to vekovima podržavali i čuvali. Pokušaj falsifikovanja istorije i predlog da muzej genocida bude na mestu svetinje nazvao bih nasiljem – kaže Rakita.\n„KATEDRALA U ARTANI“\nEparhija raško-prizrenska izrazila je pre dva dana zabrinutost zbog pisanja prištinskih medija da će Arheološki institut Kosova, u saradnji s nemačkom ambasadom u Prištini, početi radove na konzervaciji drevne srpske srednjovekovne katedralne crkve Svetog Nikole, koju, kako upozorava eparhija, prištinski mediji pogrešno nazivaju „katedralom u Artani, bivšem Novom Brdu“. Napominje se da se hram Sv. Nikole nalazi u jednoj od četrdesetak specijalnih zaštićenih zona, koje po kosovskim zakonima podležu posebnoj proceduri, koja ne zavisi samo od institucija u Prištini već i od stava SPC.\nPORUKA IZ KABINETA SRPSKOG PATRIJARHA IRINEJA\nIz kabineta patrijarha Irineja za Kurir navode da je povodom ove inicijative Eparhija raško-prizrenska više puta iznela svoj stav da je reč o bogoslužbenom objektu koji se nalazi na zemljištu SPC koje nikad nije sudski pravosnažno osporeno:\n– Eparhija planira da, kad se za to steknu uslovi i finansijske mogućnosti, ova crkva bude završena i stavljena u liturgijsku upotrebu. Ovaj hram može jedino da bude bogoslužbeni objekat SPC i eparhija je apsolutno protiv bilo kakvog menjanja namene ovog objekta. Zbog više zloupotreba i provala u ovaj objekat eparhija je više puta javno insistirala na zaštiti imovinskih i verskih prava i sloboda. Treba poštovati zakonske procedure, pravo vlasništva i verske slobode.\nTAČI PRETI EU: Idemo na ujedinjenje sa Albanijom, pripojićemo Preševo!


Broj poginulih azerbejdžanskih vojnika u sukobu u Nagorno-Karabahu povećao se 2.855 | TRT Bosanski\nBroj poginulih azerb...\nBroj poginulih azerbejdžanskih vojnika u sukobu u Nagorno-Karabahu povećao se 2.855\nU akciji koja je vođena radi oslobađanja teritorije u Nagorno-Karabahu, poginulo je 2.855 azerbejdžanskih vojnika objavilo je Ministarstvo odbrane Azerbejdžana.\n19.01.2021 ~ 04.03.2021\nMinistarstvo odbrane Azerbejdžana revidiralo je podatke o stradalima u sukobu koji je počeo 27. septembra, a završio 10. novembra 2020., kada je Jermenija potpisala dokument kojim priznaje poraz.\nRanije je saopšteno kako je poginuo 2.841 vojnik, ali je taj podatak, pronalaskom nekoliko tijela i utvrđivanjem identiteta stradalih, revidiran na 2.855.\nMinistarstvo navodi kako je 50 vojnika nestalo, a s javnošću je podijelilo spisak ukopanih stradalih vojnika.\nAzerbejdžanska vojska je u akciji pokrenutoj 27. septembra 2020. oslobodila pet gradskih središta, četiri veća naselja i 286 sela. Jermenija je nakon toga priznala poraz i potpisala dokument kojim se obavezala da će napustiti okupirani Agdam, Lachin i Kalbajar.\nJermenska vojska se iz Agdama povukla 20. novembra, iz Kalbajara 25. novembra, a 1. decembra 2020. iz Lachina.\nTagovi: #azerbejdžanski vojnici , #Nagorno Karabah , #Azerbejdžan


KULTIM - književnost, poezija, stvaralaštvo, kultura » Blog Archive » OBREN RISTIĆ NA POLJSKOM\nOBREN RISTIĆ NA POLJSKOM\nIstaknuti srpski pesnik srednje generacije OBREN RISTIĆ, dobitnik Rakićeve nagrade, prisutan je pesmama u pet značajnijih poljskih književnih časopisa. U Radstovi, broj 155 - 156, štampan je ciklus njegovih pesama koje je na poljski prevela Olga Lalić - Krowicka; u Gazeti kulturalnoj, br 6 (178), 2011, objavljen je ciklus od sedam pesama (prevodilac je i ovaj put Olga Lalić - Krowicka); u časopisu Doza, br. 3 / 2010.\nštampan je njegov ciklus (i ovaj put je prevodilac isti), i u časopisu Migotania iz Gdanjska, takođe jedan ciklus pesaama, a u Tekstualiji iz Varšave, br 1 (24), 2011, „zauzeo” je str. 121 - 124. Uskoro će mu pesme biti objavljene i i Črhanovskim književnim sveskama, a u oktobru pojaviće se i prevod pesničke zbirke Uznemireni su sveti ratnici, dopunjen nekolikim novim pesmama.\nU časopisu Radstova (br. 155 - 156, str. 53) štampan je i tekst Jurate Bogne Serafinske koji je prikaz knjige Livenje zvona (zajedničke zbirke pesama troje autora: Dejana Bogojevića, Olge Lalić - Krowicke i Obrena Ristića).


U poslednja 24 časa bez preminulih od koronavirusa, 29 novozaraženih | Insajder\nU poslednja 24 časa bez preminulih od koronavirusa, 29 novozaraženih\nU poslednja 24 sata u Srbiji od posledica koronavirusa nije bilo preminulih. Testirano je 5.930 osoba, od kojih je pozitivno 29, poslednji su podaci sa sajta covid19.rs.\nNa respiratorima u bolnicama širom Srbije nalazi se 28 pacijenata.\nU Srbiji je od početka epidemije testirano je ukupno 1.033.988 osoba. Ukupan broj preminulih od početka epidemije je 733, a trenutno je hospitalizivan 391 pacijent.\nZaključno sa današnjim danom u ustanovama socijalne zaštite i Domovima za smeštaj odraslih i starih, potvrđeno je prisustvo virusa kovid 19 kod 74 korisnika i 26 zaposlenih, saopštilo je Ministarstvo za rad, zapošljavanje, boračka i socijalna pitanja. Oni su naveli da je broj izlečenih korisnika ustanova socijalne zaštite 995.\n"Broj izlečenih osoba koje su zaposlene u ustanovama socijalne zaštite iznosi 401", navodi se u saopštenju Ministarstva.\nU Ustanovi za decu i mlade "Sremčica" koronavirusom zaraženo je 28 od 277 korisnika i jedna zaposlena, a svi oboleli imaju lakšu kliničku sliku, prenosi RTS.\nKako je saopšteno iz te ustanove, oboleli su izolovani u odvojeni objekat i pod stalnim su medicinskim nadzorom, a u cilju sprečavanja širenja epidemije, zaposleni i korisnici biće u dvonedeljnoj izolaciji unutar te ustanove, dok će posete biti zabranjene.\nNa sednici Kriznog štaba jutros je doneta odluka da se od petka, 18. septembra, od 18 časova, uvodi nadzor nad putnicima koji se vrate iz inostranstva.\nKako je objasnila zamenica direktora Instituta za javno zdravlje "Batut" Darija Kisić Tepavčević nije reč o karantinu ili samoizolaciji, već o nadzoru, kako bi se sprečio rizik prenošenja koronavirusa, a najavila je i da će način sprovođenja nadzora biti definisan i objavljen u narednim danima.\nOna je prethodno izjavila da se epidemiološka situacija u Srbiji koja je sada stabilna, vrlo brzo može promeniti i da je na dalje najvažnije da svi budu odgovorni prema sebi i drugima.\nSvetska zdravstvena organizacija (SZO) izvestila je o najvećem dnevnom skoku broja novozaraženih koronavirusom u svetu - 307.930 u jednom danu.


Srbija: Beograd želi elektroenergetske potencijale u Makedoniji? - Serbia Energy Serbia Energy Balkan I Energetika - Srbija: Beograd želi elektroenergetske potencijale u Makedoniji?\nSrbija: Beograd želi elektroenergetske potencijale u Makedoniji?\n19. June 2020. / Srbija Energetika\nKomentarišući tvrdnje da Srbija namerava da kupi Elektroprivredu Republike Srpske Aleksandar Vučić, predsednik Srbije je juče to demantovao, odnosno istakao je da je pogrešno protumačena inicijativa nadležnih u Srbiji i Republici Srpskoj za izgradnju zajedničkog preduzeća za izgradnju hidroelektrana na Drini.\nVučić je dodao da je Srbija zainteresovanija za kupovinu drugih elektrodistribucija u regionu nego za Elektrodistribuciju Republike Srpske, i dodao da „Beograd nikada neće uraditi bilo šta što ne bi bilo u interesu Srpske“.\nPodsećanja radi, Danas je ovih dana pisao o tome da je poslanik u Klubu Srpske demokratske stranke u Skupštini Republike Srpske Nebojša Vukanović postavio pitanje vlastima Republike Srpske da li je tačno da nameravaju da Srbiji prodaju Elektroprivredu Republike Srpske.\nOn je dodao da vlasti Republike Srpske „uništavaju svako preduzeće iz sistema Elektroprivrede Republike Srpske kako bi ga prodali predsedniku Srbije Aleksandru Vučiću“ zarad njegove podrške na izborima.\nU tekstu objavljenom u našem listu stručna javnost je konstatovala da bi kupovina Elektroprivrede Republike Srpske bila dobra investicija koja bi unapredila rad Elektroprivrede Srbije kao i da je jedini razlog što se opozicija u Republici Srpskoj protivi tome je što bi to ojačalo njen budžet pa bi to aktuelnoj vlasti bilo pripisano kao uspešno ostvaren poen.\nSagovornik Danasa koji je želeo da ostane anoniman a dobar je poznavalac stanja u energetskom sektoru regiona ističe da Elektroprivreda Republike Srpske, izuzev u onom delu vezanom za izgradnju novih hidroelektrana, Beogradu nije zanimljiva za kupovinu.\nSrbija je umesto toga, navodi naš sagovornik, spremna za zajedničke elektroenergetske projekte sa Mađarskom kao i eventualnu kupovinu elektroprivrednih preduzeća u Makedoniji.\n– Republika Srpska isto kao i Srbija ima dosta termoelektrana koje su zastarele i biće ih u budućnosti potrebno ugasiti. Shodno tome, Beograd ne bi ništa postigao kupovinom te elektroprivrede jer se ona ne zasniva većinski na radu hidropotencijala i drugih obnovljivih izvora energije. Zato se i prave planovi sa Mađarskom o eventualnim akvizicijama u regionu kada je reč o energetici, usmerenim prvenstveno na hidropotencijal – objašnjava naš sagovornik.\nSlobodan Ružić, direktor konsultantske firme Enerdži sejving grup, kaže za Danas da bi za Srbiju bilo znatno isplativije da razmišlja o izgradnji zamenskih proizvodnih kapaciteta u zemlje umesto da kupuje elektroprivrede iz regiona.\n– Kupovina elektroprivreda u regionu je komercijalna stvar. Za to nema potrebe jer se može napraviti i saradnja, primera radi kakvu je Srbija imala u prošlosti kada je reč o hidropotencijalima, sa Crnom Gorom. Ipak, ako je cena povoljna i kupovina neke od elektroprivreda u regionu može da bude solucija jer bi to ojačalo Elektroprivredu Srbije. Takav objedinjeni sistem bi naime imao manje troškove što bi uticalo na poboljšanje poslovnih rezultata – navodi naš sagovornik.


Izvor: Radio Televizija Vojvodine, 04.Apr.2020, 08:21\n"U Srbiju je sletelo svih 11 ruskih aviona Iljušin-76, koji su doneli pomoć za borbu protiv koronavirusa", saopštilo je Ministarstvo odbrane Rusije.\n"Srbiji je dostavljena oprema za epidemiološko dijagnostikovanje i dezinfekciju objekata, i došlo je 87 ruskih vojnika, među kojima su vojni lekari i virusolozi", navodi se u saopštenju ruskog ministarstva.\nDodaje se da je u avinima stigla i specijalna medicinska oprema, sredstva za zaštitu i 16 jedinica vojne tehnike, >> Pročitaj celu vest na sajtu Radio Televizija Vojvodine << prenosi Tass.\nJutros u 6.30 časova na batajnički aerodrom "Pukovnik-pilot Milenko Pavlović" sleteo je i jedanaesti avion sa medicinskom opremom, tehnikom i zaštitnim sredstvima koje je po dogovoru dva predsednika i vrhovna komandanta oružanih snaga, Aleksandra Vučića i Vladimira Putina, Srbiji uputila Ruska Federacija.\n"Ovo nam pokazuje da nismo sami, da je Ruska Federacija i ruski narod uvek tu za nas, kad god i koliko god bude bilo teško, da su uvek tu i da Srbija više nije i nikada neće biti sama", istakao je ministar Vulin.\n"Bićemo tamo zajedno gde naredi Krizni štab, učinićemo sve da se građani Srbije osećaju bolje i sigurnije i da im zaista pomognemo", poručio je Vulin.\nOdmah po sletanju prvog aviona na aerodrom "Pukovnik-pilot Milenko Pavlović" u Batajnici, ministar odbrane Aleksandar Vulin i načelnik Generalštaba general Milan Mojsilović, sa saradnicima, sastali su se sa general-majorom Mihailom Černišovim, načelnikom ABHO Zapadnog vojnog okruga Oružanih snaga Ruske Federacije. Na sastanku su razmotreni i usaglašeni planovi angažovanja i podeljeni zadaci za angažovanje timova iz Ruske Federacije koji će narednih dana, zajedno sa pripadnicima Ministarstva odbrane i Vojske Srbije i zdravstvenim radnicima, intenzivno raditi na suzbijanju širenja korona virusa u Srbiji.\nNezavisne Novine: Još dva aviona puna ruske pomoći sletjela u Batajnicu\nVečernje novosti: Sleteli peti i šesti avion sa ruskom pomoći: Sutra stiže još pet\nKurir: NA AERODROM U BATAJNICI: Stiže još 6 aviona sa medicinskom opremom iz Rusije\nB92: Danas stiže još pet aviona pomoći iz Rusije


ŽRS - Nova sistematizacija do kraja novembra i neophodan prijem radnika u izvršnoj službi prioriteti na kojima se intenzivno radi\nUprava Željeznica Republike Srpske održala je u protekla dva dana radne sastanke sa predstavnicima svih sindikalnih organizacija koji su dostavili svoje sugestije, predloge i komentare na urađen predlog nacrta pravilnika o sistematizaciji i organizaciji radnih mesta, koji je izrađen na osnovu uputstava i preporuka ovlaštenog konsultanta u okviru procesa restrukturisanja preduzeća.\nNa sastancima su razmatrani i usaglašavani predlozi sindikata koje je na osnovu realnih pokazatelja i potreba preduzeća moguće uvrstiti i primeniti u novoj sistematizaciji.\nSugestije i primedbe sindikata odnosile su se u većini slučajeva na predviđeni broj izvršilaca na određenim radnim mestima, nedostastajući profil zanimanja u određenim organizacionim delovima, kao i broj rukovodilaca na svim nivoima u ŽRS.\nNa sastanku je akcenat stavljen i na broj zaposlenih sa smanjenom radnom sposobnošću, koje je na osnovu postojeće zdravstvene dokumentacije o radnoj sposobnosti, teško rasporediti na bilo koje radno mesto u Željeznicama Republike Srpske.\nKako bi se izbegle i sprečile zloupotrebe među ovom kategorijom zaposlenih, predloženo je da se isti prijave odnosno lično podnesu zahteve za obnovu stručno - medicinskog veštačenja radne sposobnosti i utvrđivanje invalidnosti kod nadležnog Fonda za penzijsko – invalidsko osiguranje Republike Srpske.\nStav uprave ŽRS je da će nakon urađene revizije radne sposobnosti, svakom zaposlenom iz ove kategotije biti omogućena prekvalifikacija ili dokvalifikacija, kako bi bili adekvatno uposleni na radno mesto za koje su kvalifikovani i radno sposobni da izvršavaju svoje radne zadatke.\nNova sistematizacija će sadržati makro i mikro organizaciju budućeg preduzeća, opis poslova svih organizacionih delova kao i opis poslova za svako radno mesto.\nNa ukupno šest održanih sastanaka sa predstavnicima sindikalnih organizacija, članovi uprave ŽRS su naglasili da nijedan radnik u preduzeću nije višak, ali da već dugi vremenski period problem predstavljaju zaposleni koji nisu trenutno spremni da izvršavaju svoje radne obaveze, zauzimaju radna mesta i onemogućavaju odvijanje procesa rada u preduzeću, te da se u cilju rešavanja ovog problema pristupa maksimalno odgovorno.\nIzrada i buduća primena nove sistematizacije osnova je za ostvarivanje tehnološko – tehničkog procesa rada u Željeznicama Republike Srpske, naglašeno je na sastancima.\nVlada Republike Srpske je izabrala model holdinga koji podrazumeva stvaranje željezničkog holdinga i tri zavisna preduzeća odgovorna za prevoz putnika, robe i upravljača infrastrukture.\nTrenutno se pored aktivnosti na konačnoj izradi i usvajanju Pravilnika o organizaciji i sistematizaciji radnih mesta u Željeznicama Republike Srpske, s konsultantom i Vladom Republike Srpske provode aktivnosti na pripremnoj fazi za prelazak na novi način organizacije preduzeća.\nPo pitanju smanjenja broja zaposlenih, Željeznice Republike Srpske su ugovorom o restrukturisanju ispunile zacrtani cilj od 2098 zaposlenih i na osnovu tog broja je urađen predlog nacrta nove sistematizacije. Nedostajući broj neophodnog izvršnog i tehničkog osoblja biće rešavan u narednom periodu uz saglasnost nadležnog ministarstva, Vlade Republike Srpske i Svetske banke.\nTrenutno je u Željeznicama Republike Srpske zaposleno 2038 radnika.\nOd sindikalnih predstavnika se očekuje da u narednim danima nakon što im bude dostavljen predlog dokumenta sa uvrštenim izmenama i dopunama, još jednom dostave svoja mišljenja na usaglašeni predlog nacrta pre usvajanja.\nKonačan dokument Pravilnika o organizaciji i sistematizaciji radnih mesta u Željeznicama Republike Srpske trebalo bi da bude usvojen do kraja novembra 2021. godine.\nZavršetak posla na usvajanju Pravilnika o organizaciji i sistematizaciji radnih mesta u ŽRS je prelazna faza iz trenutne statutarne pozicije preduzeća u novi način organizovanja Željeznica Republike Srpske, a uvažavajući Zaključke Vlade Republike Srpske i predloge konsultanata za organizaciono restrukturiranje.\nUzimajući u obzir buduća penzionisanja zaposlenih, dobrovoljne odlaske uz otpremnine, ali i zapošljavanje neophodnog izvršnog i tehničkog osoblja na značajnim proizvodnim radnim mestima, preduzimaju se neophodni koraci kako bi struktura zaposlenih bila optimalna i na adekvatan način zadovoljila potrebe preduzeća.\nTo se odnosi na pronalaženje odgovarajućeg modela za prekvalifikaciju i stručno osposobljavanje zaposlenih, zapošavanje neophodnog kadra na proizvodnim radnim mestima, kao i adekvatno zbrinjavanje radnika sa smanjenom radnom sposobnošću.\nNeophodnost prijema radnika za Željeznice Republike Srpske u izvršnim službama je urgentna, kako bi se održao tehničko – tehnološki proces rada preduzeća, te nesmetano nastavilo ispunjenje planskih veličina u ŽRS.\nImajući u vidu da je značajan broj zaposlenih iz izvršnih službi u proteklom periodu napustio preduzeće, kao i starosnu strukturu zaposlenih koji ispunjavaju uslove za penzionisanje, intezivno se provode aktivnosti na omogućavanju prijema nedostajućeg kadra na operativnim i izvršnim poslovima, kako bi Željeznice Republike Srpske nesmetano funkcionisale i ispunjavale postavljene zadatke iz Plana poslovanja.


Vojvodini uručeno priznanje za aktivno učešće i doprinos u radu Skupštine evropskih regija - Skupština Autonomne Pokrajine Vojvodine\nNovi Sad, 25. sepetembar – U znak priznanja za aktivno učešć́e i doprinos u radu Skupštine evropskih regiona AER, najveće regionalne mreže u Evropi, Autonomnoj pokrajini Vojvodini danas je u Novom Sadu dodeljeno posebno priznanje ove međuregionalne organizacije pod nazivom „Shine-Bright“. Priznanje je uručeno prvog dana Jesenjeg plenarnog zasedanja komiteta AER-a, stručnih radnih tela ove organizacije, koje se tokom tri dana održava u Skupštini Autonomne pokrajine Vojvodine.\nU ime Pokrajine, priznanje je primio Damir Zobenica, potpredsednik Skupštine Autonomne pokrajine Vojvodine i potpredsednik Skupštine evropskih regiona AER. Potpredsednik Zobenica je izrazio zadovoljstvo i zahvalio se na priznanju u ime AP Vojvodine i u svoje lično ime, naglašavajući da će AP Vojvodina nastaviti kontinuitet u radu AER-a, gde je prepoznata i više puta pohvaljena kao jedna od najaktivnijih regija, među članicama ove mreže, koja u svom članstvu broji blizu dvestotine regiona iz svih delova Evrope. Ovom prilikom, potpredsednik Zobenica je AER-u i svim njegovim predstavnicima i regijama članicama, poželeo uspešan rad i dobre rezultate u predstojećem periodu.\nU obrazloženju je naglašeno da je na sastancima AER-a, koji su održani u proleće ove godine u Londonu, doneta odluka da se regiji Vojvodina dodeli posebno priznanje pod nazivom „Shine-Bright“. Istaknut je poseban doprinos AP Vojvodine u naporima i aktivnostima na uključivanju i implementaciji jednakih moguć́nosti. AP Vojvodina je organizovala dva foruma o jednakim moguć́nostima, i to jedan u Timisu posvećen ženama u vanrednim situacijama i drugi u Beču koji je obradio temu implementacije ljudskih prava na regionalnom nivou. Kako je rečeno, AP Vojvodina je koordinirala napore predstavnika AER-ovog Komiteta za jednake moguć́nosti i organizovala nekoliko radnih sastanaka u protekloj godini, što sve zajedno predstavlja veliki doprinos i više nego dovoljan razlog za priznanje.\nPored dodele specijalnog priznanja AER-a AP Vojvodini, prvog dana Jesenjeg plenarnog zasedanja na zajedničkoj sednici svih komiteta AER-a, Matju Mori, generalni sekretar ove najveće mreže evropskih regija predstavio je dosadašnje rezultate i buduće ciljeve rada AER-a. O programima AER-a, između ostalih, govorili su i Ester Estanu, predsednica AER-ovog programa EUROODISEJ, Masimo Temuci, direktor Biroa za zapošljavanje Sardinije, kao i koordinator dela AER-ovih programa, Andres Munjoz Rojo. Na sastanku je bilo reči i o Letnjoj akademiji AER-a, čiji će domaćin naredne godine takođe biti Autonomna pokrajina Vojvodina, zatim o AER-ovoj Regionalnoj mreži mladih o čemu je pričala Gloria Vitali, predsednica te mreže koja je sastavni deo AER-a. Takođe, diskutovalo se i o AER-ovim projektima čija je realizacija u toku kao i o novim aktivnostima.\nPrvog dana zasedanja, poseban akcenat imala je i Debata o regionalnom razvoju na kojoj je u fokusu bila diskusija u vezi sa otvaranjem javnih podataka i njihovim upravljanjem u regionima. Debata je okupila regionalne kreatore politika i stručnjake u oblasti upravljanja podacima, koji su razgovarali o izazovima i moguć́nostima otvaranja i upravljanja podacima. Svakodnevno, javne institucije u regionima prikupljaju i generišu ogromne količine podataka. Ovi podaci se mogu ponovo koristiti za kreiranje ili poboljšanje usluga kako privatnih tako i javnih. Otvaranjem javnih podataka, regioni mogu poveć́ati inovativnost, transparentnost i efikasnost. Međutim, to pitanje pokreć́e i niz izazova vezanih za upotrebu i pristupačnost podataka, rečeno je između ostalog na debati.\nU Naredna dva dana zasedanja, odgovarajuća radna tela AER-a, diskutovaće o takozvanoj ekonomiji deljenja i regionalnom razvoju, socijalnom preduzetništvu, javnom zdravlju, o programima razmene državnih službenika u regionima, o kulturi, obrazovanju i mladima. Zatim, o ciljevima održivog razvoja, energetici, klimatskim promenama, o održivoj urbanoj mobilnosti, transportu, migraciji kao i o upravljanju otpadom u ruralnim područjima.


Zašto finansijska tržišta strepe od moguće pobede Marine Le Pen u Francuskoj | Gde Investirati\nStrepnja zbog rizika da pobedi Marina Le Pen je tolika da je “nervoza opipljiva” i na finansijskim tržištima, u toj meri da je najava saveza Beru-Makron (François Bayrou,Emmanuel Macron) odmah uticala na kurs evra, koji je ojačao, piše ekonomski Les Echos.\nMarina Le Pen se zalaže za istupanje iz EU i napuštanje evra, pa bi zato njena pobeda mogla da uvede i Francusku i Evropu u zonu velikih rizika i neizvenosti.\nIako se uglavnom smatra da kandidat ekstremne desnice teško može da pobedi u predsedničkoj trci u Francuskoj zahvaljujući mobilizaciji javnosti koja se onda okupi oko drugog kandidata, takav ishod se više ne uzima zdravo za gotovo nakon neočekivanog glasanja Britanaca za istupanja iz EU i pobede Donalda Trampa na izborima u SAD.\nNijedna zemlja nikada nije napustila zonu evra od uspostavljanja zajedničke valute 1999, pa mnogi ekonomisti misle da bi pokušaj istupanaja doveo do velikog haosa – pada na berzama, kontrole transfera novca, potrebe za kontrolama na granicama kako bi se sprečilo iznošenje novca iz zemlje u koferima i mnogih bankrota i sudskih postpaka zbog obveznica i ugovora.\nPravilima EU nije predviđeno da se napušta zajediička valuta. Kako opisuje AP, to je kao u pesmi grupe Igls (Eagles) “Hotel Kalifornija” – “možeš da se odjaviš kad želiš, ali nikad ne možeš da odeš”.\nEkonomista Berenger banke Holger Šmiding međutim smatra da ni pobeda Le Penove verovatno ne bi dovela do istupanja Francuske, već pre do duge političke blokade i ozbiljnog narušavanja privrednog rasta usled neizvesnosti.\nNaime, za ostvarenje planova Le Penovoj bi bila neophodna jaka podrška u parlamentu, za koji će se izbori održati 11. i 18. juna, a njen Nacionalni front sada ima samo dva mesta u skupštini.\nIako je Francuska predsednički sistem u kojem predsednik nominuje i smenjuje premijera, premijer mora da zadobije i podršku većine poslanika.\nPrevious Iran počeo godišnje vojne vežbe u Ormuskom moreuzu\nNext Cena zlata porasla četvrtu nedelju zaredom\nTags FrancuskaMarine le Penpredsednički izborisvetske berze\nVelika Britanija: Novih 5 loših vesti\nAnalitičari o izborima, prebrojavanju glasova i budućoj vladi Srbije\nSociolog Jovo Bakić i politički analitičar Dragomir Anđelković danas su u emisiji “Pravi ugao” Radio-televizije Vojvodine različito ocenili zahtev SNS-a za novim brojanjem glasova, prvi to vidi kao apsurd a


FoNet portal :: Promo :: Imlek donirao sredstva / print=true\nsredstva za vrtić\nImlek donirao sredstva\n07. 06. 2021. 13:33 | FoNet\nBEOGRAD - Kompanija Imlek saopštila je da je donirala sredstva za rekonstrukciju vrtića "Vnečić" u beogradskoj opštini Savski venac.\nVrtić, u sastavu Predškolske ustanove Savski venac, je dobio novi mobilijar, a mališani pred koje je život u startu postavio razne prepreke od sada će ih lakše savlađivati, bezbrižnije se igrati u svom dvorištu i uživati u radostima detinjstva, navodi se u saopštenju.\nOtvaranju rekonsturisanog igrališta prisustvovali su supruga predsednika Republike Tanmara Vučić, generalni direktor kompanije "Imlek" Bojan radun, direktorka PU Savski venac Dušanka Jovičić i Lucija Dedejić, rukovodilac vrtića "Venčić".\nDugi niz godina sve svoje humanitarne aktivnosti usmeravamo u cilju pomoći pre svega deci sa posebnim potrebama, bez roditeljskog staranja i socijalno ugroženim kategorijama društva, rekao je Radun.\nNaša kompanija će i ubuduće nastaviti sa realizacijom različitih projekata koji za cilj imaju obezbeđivanje što kvalitetnijeg i srećnijeg odrastanja dece svih uzrasta, dodao je on.\nSvi treba da razumemo potrebe onih kojima je naša pomoć najneophodnija, da izađemo sa idejom i realizujemo je u komunikaciji sa nadležnim organima, rekla je Tamara Vučić. (kraj) lj/ivt/dj\nVažne su čista namera i jasan cilj, a ono što je danas najvažnije to su deca. Treba im prepustiti da rade ono što najviše vole, ono u čemu su najbolji i što je najbolje za njih, a to je igra. Zato, hajde da se igramo, poručila je ona na otvaranju igrališta.\nbeograd direktor sredstva donacija Imlek VRTIĆ savski venac tamara vučić BOJAN RADUN venčić\nNe raspisuje Vučić izbore\nS Hilom o dijalogu\nIzbori po proceduri


source.ba | Atletski klub Sarajevo: Počinje borba za Olimpijski stadion Koševo, javna rasprava u 18 sati\nAtletski klub Sarajevo: Počinje borba za Olimpijski stadion Koševo, javna rasprava u 18 sati\nAtletski klub Sarajevo objavio je saopštenje u kojem kažu da počinje borba za Olimpijski stadion Koševo, i da je javna rasprava u 18 sati. Saopštenje prenosimo u cjelosti:\n"Poštovani članovi Atletskog kluba Sarajevo, atletski radnici, simpatizeri i svi građani koji znaju vrijednost riječi Olimpijski stadion, pozivamo Vas da u ponedjeljak (7.10.) sa početkom u 18 sati prisustvujete javnoj tribini povodom „Koncepta novog regulacionog plana za RP Zetra“. Tribina će biti održana u Osnovnoj Školi Nafija Sarajlić, koja se nalazi u ul. Patriotske lige 57.\nU trenutku kada je Bosna i Hercegovina napravila historijski uspjeh za „Kraljicu sportova“, kada je javnost još jednom dobila potvrdu zahvaljujući vrhunskom rezultatu našeg prijatelja Amela Tuke koji sport bi trebao imati znatno veću podršku, predlagači „Koncepta novog regulacionog plana RP Zetra“ predlažu uklanjanje atletske staze sa stadiona Koševo. Taj prijedlog se dešava uprkos jasnom izjašnjavanju Atletskog Saveza BiH, Atletskog kluba Sarajevo i Gradske uprave, gdje je navedeno da su sve navedene institucije apsolutno za modernizaciju Olimpijskog stadiona „Asim Ferhatović-Hase“ Koševo, ali uz zadržavanje atletske staze. Općina Centar sa načelnikom, kao idejni predlagač novog Koncepta imaju drugu viziju, koja nije u skladu sa sportskim vrijednostima, te su spremni izvršiti urbidic nad Olimpijskim stadionom „Asim Ferhatović-Hase“ Koševo, koji je svakako simbol grada Sarajeva, Kantona Sarajevo, ali i Bosne i Hercegovine.\nŽelim podsjetiti da je Atletski klub Sarajevo nepolitička organizacija, koja više decenija egzistira u glavnom gradu BiH i naši članovi, u prošlosti, sadašnjosti, a vjerujemo i u budućnosti donosili su i donijet će brojne medalje i pehare sa Evropskih i Svjetskih takmičenja. Ovaj način javne objave je naš način borbe za opastanak „Kraljice sportova“ s toga molimo da se svi simpatizeri kluba i sportska javnost uključe!\nDužnost nam je i informisati javnost o tome da se već tri godine Atletski klub Sarajevo vodi pravnu borbu sa Općinom Centar, koja je samovoljno pokušala oduzeti Atletski centar kluba. U toj borbi smo uspjeli, međutim Općina Centar nastavlja u svojim pokušajima u vidu pokretanja Upravnih sporova prema institucijama, koje rade po zakonu. Iako smo smo imali itekako osnove, nismo podnijeli krivične prijave za postupke odgovornih lica Općine Centar, te smo pokušali na dobronamjeran način ukazati na propuste, pozvati na bolju komunikaciju i dijalog, poštujući ispravne sportske vrijednosti za koje se zalažemo, međutim, očito je da Općina Centar ima druge planove\nTakođer, Atletski klub Sarajevo raspolaže sa dokumentacijom i dokazima za sljedeće činjenice;\n➡ Atletski Savez BiH i AK Sarajevo su u periodu 1996-2017 uložili u Olimpijski stadion „Asim Ferhatović-Hase“ Koševo i Atletski poligon Koševo preko 4 miliona KM. Sva dobivena sredstva realizirana su isključivo kroz napore stručnih atletskih radnika u ASBiH i AKSarajevo.\n➡ Atletska staza se ne koristi od 2015. godine zbog neuslovnosti, odnosno zbog stanja koje je prouzrokovano neadekvatnim upravljanjem stadionom. Sva oštećenja nastala na stazi su rezultat neadekvatne zaštite za vrijeme održavanja koncerata. Uvođenje teretnih vozila i nepropisno rukovanje su uzrok oštećenja koja onemogućuju velika atletska takmičenja u glavnom gradu BiH, za šta itekako postoji interes.\n➡ Ostala atletska borilišta, koja je AS BiH predao Općini i njenu firmu na upravljanje i čuvanje su takođe u katastrofalnom stanju. Primjera radi za zimski EYOF 2019 , jama za dalj s certificiranim pijeskom je ispražnjena da bi pijesak bio zamijenjen šljunkom za beton.\nI pored ovakvog činjeničnog stanja, Atletski klub Sarajevo i Atletski poligon Koševo su bili centar atletskih dešavanja u BiH u 2019. godini. Organizirali smo sva značajna državna takmičenja, a stazu i ostala borilišta čuvamo kao „svetinju“. Iako naša takmičenja imaju pozitivne ocjene, takmičari i omladina iz atletskih klubova ipak ostaje uskraćena za priliku da takmiči u atmosferi Olimpijskog stadiona „Asim Ferhatović-Hase“ – Koševo. „Koncept novog regulacionog plana za RP Zetra“predviđa uklanjanje atletske staze na Koševu, te izmještanje na Atletski poligon, gdje bi se staza proširila na ukupno 8 traka. Međutim, realizacija takvog koncepta bi onemogućila građane da posjete Atletski Centar Sarajevo, obzirom da bi se rekreativna traka morala uništiti, a uz to i bacališta za teške sprave bi nestala, što bi veliki broj talentovanih i uspješnih atletičara odvelo od sporta, a „zelena oaza“ našeg centra, trajno bi bila izgubljena.\nŽelimo još jednom istaći da je Atletski klub Sarajevo apsolutno ZA modernizaciju Olimpijskom stadiona „Asim Ferhatović-Hase“ Koševo, ZA unaprijeđenje uslova na Atletskom poligonu Koševo. S tim u vezi, i u stručnom i finansijskom smislu, Atletski Savez BiH je ponudio svoju podršku, uz asistenciju Međunarodne atletske federeacije. Međutim, sve ove činjenice se ignoriraju i stavljaju u drugi plan.\nNa kraju, želimo postaviti pitanje Općini Centar, koja rukovodi kroz JU CSRSA koševskim stadionom. Ako su ASBiH i AKSarajevo kao neprofitne organizacije mogle direktno investirati, zahvaljujući svojim radom i zalaganjem, preko 4 miliona KM, zbog čega Općina Centar, sa gotovo najvećim budžetom od svih općina u FbiH ne može izvršiti direktnu investiciju? S tim, što jasno moramo izdvojiti da subvencija troškova najma nije investiranje, već plaćanje radnika i računa, koje sami stvarate.\nAtletski Klub Sarajevo poziva sve članove, prijatelje, partnere i sportske radnike na večerašnju Javnu raspravu. Osnovna Škola Nafija Sarajlić, ul. Patriotske lige 57. – 18h. Počinje borba za Olimpijski stadion Koševo", pišu iz AK Sarajevo .


Lavrov: Zapad rukovodi Bjeloruskom opozicijom – Borba\nLavrov: Zapad rukovodi Bjeloruskom opozicijom\nŠef ruske diplomatije Sergej Lavrov rekao je prvom zameniku državnog sekretara SAD Stivenu Biganu da Zapad rukovodi beloruskom opozicijom.\n„Skrenuli smo pažnju na inicijativu predsednika Belorusije Aleksandra Lukašenka, koju je on izneo još pre predsedničkih izbora i ponovio nakon izbora – inicijativu sprovođenja ustavne reforme. Mislim da je pružena ruka svakome ko je zainteresovan za stabilnu, ujedinjenu Belorusiju. To naravno treba da primeti opozicija i naši zapadni partneri koji sada vode tu opoziciju“, rekao je Lavrov na sastanku sa Biganom koji se nalazi u poseti Moskvi.\nLavrov je takođe ukazao na to da strane sile pokušavaju da izazovu nasilje u Belorusiji i da je mešanje u unutrašnja pitanja Belorusije nedopustivo.\n„Naš apel se sastoji u tom da te zemlje, pre svega SAD i lideri EU, obrate pažnju na krugove koji, recimo u Poljskoj, Litvaniji, na sve moguće načine izražavaju nezadovoljstvo zbog toga što se situacija u Belorusiji normalizuje, i pokušaju da isprovociraju nasilje, kako bi izazvali odgovarajuću reakciju policije. Smatramo da je to izuzetno opasno“, istakao je Lavrov.\nLavrov je tokom razgovora o Belorusiji takođe ukazao da su nedopustivi pokušaji sankcionog i političkog pritiska na Minsk u cilju podrivanja procesa uspostavljanja dijaloga u zemlji između vlasti i društva.\n„Rusija upozorava SAD i EU na bilo koji oblik mešanja u unutrašnje poslove Belorusije, uključujući i otvorene pozive na antivladine demonstracije, koji se sada mogu čuti u nekim prestonicama“, upozorio je Lavrov.\nOn je dodao da Rusija smatra da se ne može spolja nametati posrednik beloruskom rukovodstvu i narodu, bilo da se radi o OEBS-u, EU ili nekoj susednoj zemlji.\n„Belorusi su mudar narod, oni će sami uspeti da odrede te forme, u kojima može biti organizovan nacionalni dijalog koji će pomoći u prevazilaženju poteškoća koje su se sada pojavile“, rekao je Lavrov.\nŠef ruske diplomatije je saopštio da Vašigton vidi mogućnost za dijalog Koordinacionog saveta opozicije u Belorusiji i vlasti te zemlje.\n„SAD su potvrdile da nisu zainteresovane za stvaranje veštačke krize oko situacije u Belorusiji. Oni su naglasili da su zainteresovani za to da svi spoljni akteri doprinesu uspostavljanju dijaloga između vlasti i opozicije. Mi smo rekli da podržavamo takav pristup“, saopštio je Lavrov.\nPrema rečima Lavrova, Rusija želi da shvati pod kojim uslovima se formirao Koordinacioni savet beloruske\n„Skrenuli smo pažnju zamenika državnog sekretara SAD Bigana na to da je u Belorusiji, uključujući opozicione krugove, iskrslo mnogo pitanja o tome koliko je legitimno formiran taj Koordinacioni savet. Mnogi članovi su kasnije saznali da su uključeni, sa njima se niko nije savetovao. Ima primera gde su pojedinci napustili savet. Želeli bismo da razumemo prema kojim političkim kriterijumima taj Koordinacioni savet želi da funkcioniše“, istakao je Lavrov.\nLavrov je na sastanku sa Biganom pozvao Zapad da podrži pozitivne tendencije u Belorusiji, koje se primećuju u Minsku i drugim gradovima poslednje sedmice, kada demonstracije prolaze mirno, bez provokacija.\nLavrov je naglasio da danas nema nikakvih objektivnih razloga za raspirivanje antiruskih raspoloženja u Belorusiji, ali da ruska strana primećuje da postoje oni koji žele da isprovociraju novi krug nasilja u Belorusiji.\nZa dan se oporavilo 60 oboljelih od korone!\nNa Cetinju napadnut kandidat za poslanika iz koalicije “Mir je naša nacija”


Karta za predstavu Balada o pišonji i žugi u Atelje-u 212.\n750 din za kartu za predstavu Balada o pišonji i žugi u Atelje-u 212.\nVidimo se u nedelju 14.10.2012 u 20h!\nPredstava počinje u nedelju 14.10.2012. u 20:00h\nPredstava BALADA O PIŠONJI I ŽUGI, nastala je po motivima pesama “Balada o Pišonji i Žugi” i “Pišonja i Žuga u paklu droge” kultnog benda 80-ih Zabranjenog pušenja.\nTo je večna i uvek aktuelna priča o dva prijatelja, koji pod okriljem rata, raspada Jugoslavije i socijalizma , beže u svoj utopijski ambijent – more. Za junake drame, more, muzika i igra predstavljaju jedini vid bekstva od surove svakodnevice koja se postepeno dezintegriše i odumire.\nU predstavi “Balada o Pišonji i Žugi” dva beogradska pozorišta Atelje 212 i Omladinsko pozorište Dadov udružili su svoje kreativne snage i potencijale u okviru ovog jedinstvenog projekta, u kome će se neki od mladih umetnika prvi put predstaviti Beogradu.\nKako su se Pišonja, Žuga, Nensi, Amila, Murga Dot snašli na pozorišnim daskama i da li se njihova scenska priča razlikuje od one u pesmi, saznaćete u Ateljeu 212.\nIgraju:MILAN MARIĆ, NIKOLA JOVANOVIĆ, TAMARA DRAGIĆEVIĆ, ZORAN CVIJANOVIĆ, MIHAILO LAPTOŠEVIĆ, IVAN ZEKIĆ, MILENA ŽIVANOVIĆ, UROŠ JOVČIĆ


Vraća se Flybe? | Avio Press\nVraća se Flybe?\nBritanski mediji javljaju da je kompanija Cyrus Capital zainteresovana da ponovo pokrene propalog reginalnog prevoznika Flybe koji je bankrotirao 5. marta ove godine. Izvori navode da Cyrus Capital želi da otkupi deo imovine stare kompanije i započne operacije sledeće godine. Trenutno nije poznato da li bi Cyrus zadržao ime stare kompanije ali se zna da bi flota prevoznika bila mnogo manja nego ranije. Prema pisanju Sky News-a, u posao oživljavanja prevoznika je uključeno i nekoliko direktora iz starog Flybe-a što nagoveštava da su planovi Cyrus Capital-a ozbiljni.\nFlybe je bio najveći regionalni prevoznik u Evropi koji je godišnje prevozio 9 miliona putnika. Obavljao je čak 40% svih domaćih letova u Velikoj Britaniji sa svojih 63 aviona. Skoro dve hiljade zaposlenih je izgubilo posao nakon bankrota regionalnog prevoznika.\nUnited Airlines najavljuje veliku zimsku ekspanziju\nQatar Airways – let u borbi protiv raka


Dogovorena prva faza trgovinskog sporazuma SAD i Kine | Restart Magazin\nDogovorena prva faza trgovinskog sporazuma SAD i Kine\n14/12/2019 14/12/2019 Urednik\tKina, SAD, trgovinski sporazum\nSamo dva dana pre najavljenih novih američkih carina na kinesku robu, vrednu 160 milijardi dolara, na relaciji Vašington–Peking usledilo je trgovinsko primirje. Osim suspenzije novih tarifa, Sjedinjene Države smanjiće postojeće carine do 50 odsto.Pripremila Danijela Cvetković\n“Kineski uvoz naših poljoprivrednih proizvoda mogao bi da premaši i 50 milijardi dolara. Sporazum sa Kinom biće jedan od najboljih, otvoriće nam kinesko tržište od milijardu i po ljudi. Druga faza trgovinskih pregovora može da počne i pre predsedničkih izbora, sledeće godine”, rekao je američki predsednik Donald Tramp.\n“Sporazum je u skladu sa reformama u Kini i njenim ekonomskim razvojem. Dogovor će zaštititi interese stranih kompanija u Kini i kineskih kompanijama u Americi. To će na svetskom tržištu povećati poverenje, obim investicija i trgovine”, naveo je zamenik kineskog ministra trgovine Vang Šouven.\n“Kina i Amerika mogu da uvećaju trgovinu u mnogim oblastima, jer su im privrede komplementarne. Osim u poljoprivredi, više će se trgovati u energetici, gotovim proizvodima, a sve prema pravilima Svetske trgovinske organizacije”, istakao je zamenik direktora kineske komisije za razvoj Ning Đidže.\n← Čarobno putovanje uz balet „KRCKO ORAŠČIĆ“\nHapšenja u Albaniji nakon zemljotresa →


Vladici Joanikiju onemogućena posjeta zatvorenika – Mladi Nikšića\nVladici Joanikiju onemogućena posjeta zatvorenika\nEpiskopu budimljansko – nikšićkom Joanikiju danas nije dozvoljeno da u Zavodu za izvršenje krivičnih sankcija u Spužu posjeti Mihaila Čađenovića, prenosi CDM.\nČađenović je u pritvoru zbog sumnje da je učestvovao u organizovanju terorističkog napada na dan izbora 16. oktobra, saopšteno je iz Nove srpske demokratije.\nIz NSD tvrde da je Joanikiju iz suda odobrena posjeta Čađenoviću .\n“Naime, po želji Mihaila Čađenovića i na njegov poziv, Episkop budimljansko – nikšićki gospodin Joanikije je u dogovoru sa Mihailovim roditeljima, a nakon obavještenja iz suda o odobravanju vanredne posjete, jutros došao u ZIKS. Tamo je dopao u veoma neprijatnu situaciju jer je zaposlenima dugo vremena trebalo da se sjete „ko je taj Čađenović“, pa do naknadne konstatacije da je Vladika Joanikije posjetu mogao ostvariti juče, ali ne nikako i danas”, navoidi se u saopštenju.\nIz te stranke navode da je ovo drugo kršenje Čađenovićevih prava koja su garantovana Ustavom. Kao prvo navode povrjeđivanje Čađenovića “koje se desilo prilikom nasilnog dovođenja iz ZIKS-a u Viši sud 5. maja 2017. godine, a koje je Ministarstvo pravde pokušalo da zataška i sakrije od javnosti”.\n“Neprijatnost koja je napravljena ovom žalosnom situacijom, kojom je spriječen susret arhijereja Srpske pravoslavne crkve sa nevino utamničenim sužnjem Čađenovićem, najbolje je opisana pitanjem koje je Vladika Joanikije morao da postavi uniformisanim predstavnicima vlasti, prilikom trajanja ovog razgovora: Da vi to nećete i mene da uhapsite zato što sam došao da posjetim zatvorenika?“, saopštili su iz NSD.\nSunce se vratilo u Nikšić\nJoković na čelu Karate saveza


Igor Crnadak u Budvi: U BiH nemamo konsenzus o odluci za ulazak u NATO\nMinistar vanjskih poslova Bosne i Hercegovine Igor Crnadak kazao je danas u Budvi da su terorizam i radikalizam prijetnje koje se osjećaju u regionu. Crnadak, govoreći na To be secure Forumu, koji je jutos počeo u Budvi, istakao je da u BiH ne postoji konsenzus za ulazak u NATO, javlja Anadolija.\nNapominjući da su terorizam, radikalizam i fanatizam „prijetnje koje mi osjećamo ovdje u regionu”, Crnadak je podsjetio na nedavni teroristički napad u Zvorniku.\n„Nedavno smo imali teroristički napad u Zvorniku, u BiH. Imali smo čovjeka koji ima 22 godine i koji je ušao u policijsku stanicu i pucao na policajca. Pitamo se kako neko ko u tim godinama treba da ide na žurke, da traži djevojke, kako se okrenuo ovim stvarima”, kazao je Crnadak.\nMinistar vanjskih poslova BiH, govoreći o ulasku Crne Gore u NATO, kazao je da je odluka NATO-a o prijemu Crne Gore jako važna.\n„Vjerujemo da će Crna Gora uspjeti u tome, u stvaranju boljeg okruženja za cijeli region. BiH je u specifičnoj poziciji, jer smo imali saradnju sa NATO-om. Sada, nemamo konsenzus o konačnoj odluci za ulazak u NATO”, rekao je Crnadak.\nU Budvi je u toku peti To be secure (2BS) Forum. Teme ovogodišnjeg Foruma su bezbjedonosna situacija u regionu, integracijama u NATO, pitanje odlaska boraca na strana ratišta, kao i odnos Rusije i Ukrajine.


Oni su poraženi kod kuće od Vest Hema sa 2:0. "Čekićari" su na Maksimiru slavili golovima Majkla Antonija i Deklana Rajsa, ali Dinamo nije kiksirao samo na terenu.\nUoči susreta je napravljena velika greška, jer je na zastavici koju razmenjuju kapiteni pre početka utakmice bila primetna velika greška.\nUmesto "Liga Evrope" stajalo je "Liga šampiona".\nNIŠTA SOK, NIŠTA KAVA, EVO IDE DIMITRIJEVIĆ ČAVA: Fudbalski majstor i boem koga su jednako obožavali u Zagrebu i Beogradu\nZVANIČNO: Vlašić novi fudbaler Vest Hema\n31. 08. 2021. u 12:35\nKapiten "modrih" Arijan Ademi je presavio zastavicu kako se to ne bi videlo, ali je greška ipak primećena.\nIz uprave zagrebačkog kluba su objavili da je u pitanju tehnička greška.\nLiga Evrope fudbal FK Dinamo Zagreb FK Vest Hem\nZAVRŠENO je glasanje za "Zlatnu loptu" i pobednika ćemo saznati na svečanoj ceremoniji u Parizu 29. novembra. Međutim, španski list "Marka" već je objavio rezultate!


Dani evropske baštine 2012 | Dan u Beogradu\nNaslovna » BG špijun » Dani evropske baštine 2012\nAh Neša 17. septembar 2012. BG špijun Postavite komentar\nI ove godine u Srbiji će biti obeleženi Dani evropske baštine, a temom „Darivanje i zadužbinarstvo“ skreće se pažnja na pomalo zapostavljeno tradicionalno nasleđe i baštinjenje u Srbiji – davanje za dobrobit svoje države i naroda.\nDobročinstvo u Srbiji ima dugu i kontinutiranu tradiciju. Od nastanka srpske države krajem 12. veka do danas, zadužbinarstvo je kroz istoriju imalo veliki značaj za očuvanje kulturnog i duhovnog identiteta naroda i kroz njega se može jasno videti njegova ekonomska snaga i kulturna, obrazovna i sveukupna duhovna moć.\nShvatanje kulture kao zajedničkog imenitelja u procesima formulisanja i integrisanja etničkog, državnog i nacionalnog sadržaja, bilo je tipično za epohu prosvetiteljstva. Ono je bilo sastavni element dugotrajnih procesa koji su vodili ka uobličavanju zajednica u moderne evropske države sa definisanim nacionalnim identitetom, onako kako ih je videla građanska kultura u 18. i 19. veku. Darodavci, zadužbinari i dobrotvori su darujući vrlo jasno ukazivali da su u svesti pojedinca, kultura, obrazovanje i prosveta, važna ishodišta države i naroda.\nDonošenjem Zakona o zadužbinama i fondacijama, danas država nastoji da podstakne i ohrabri pojedince da Srbiji podare nešto za buduća vremena i tako postane deo našeg, ali i evropskog nasleđa. Nastavljanje tradicije darivanja i zadužbinarstva doprinosi se predstavljanju, širenju i očuvanju nacionalnih kulturnih vrednosti, razvoju srpske kulture u Evropi.\nCentralna proslava 2012. godine održaće se 22. septembra u Kraljevu, gradu u čijoj okolini se nalaze koreni zadužbinarstva u Srbiji. Upravo blizina najstarijih zadužbina, manastir Studenica iz 1190. godine, Stefana Nemanje, Gradac i Žiča, odredili su Kraljevo za mesto održavanja centralne proslave Dana evropske baštine u Srbiji 2012. godine. Kraljevo će predstaviti bogatu tradiciju zadužbinarstva u ovom kraju, od srednjovekovnih spomenika izuzetne duhovne, istorijske, arhitektonske i umetničke vrednosti, preko zadužbina 19. i početka 20. veka, do najnovijih primera donatorstva – Legata Olivere Radojković Čolović, koja zaveštanjem svoje kolekcije slika i porodične kuće pokazuje da se tradicija plemenitog darivanja nastavlja. (danubeogradu.rs)\nTagovibg špijun dub kraljevo manifestacija\nPrethodni Volontiranje na festivalu Slobodna zona\nSledeći Dani evropske baštine 2012 u Manakovoj kući


Podaci koje je objavila Državna revizorska inistitucija (DRI) dodatno učvršćuju utisak o neodgovornom odnosu Vlade prema ono malo novca koje građani Crne Gore s teškom mukom uspiju da zarade, odnosno, dijelu koji plate državi kroz brojne dažbine. Najnoviji primjer olakog troškarenja novca poreskih obveznika je činjenica da je Vlada na sudu izgubila više od 70 miliona eura.\nDa je podatak da je Vlada, na ime izgubljenih sudskih sporova, od 2012. do 2015. platila preko 70 miliona eura usamljen, moglo bi se pomisliti da se radi o nekom trenutnom „iskakanju“, ali kada se sagleda šira slika postaje jasno da je ovaj iznos posljedica olakog trošenja novca poreskih obveznika.\nDo sada je paradigma takvog ponašanja bila Vladina praksa presipanja novca iz državne kase u privatne džepove kroz državne garancije. Vlada je pristajala da bude žirant privatnim firmama za kredite koje njihovi vlasnici nijesu vraćali, a novac su nadoknađivali građani.\nNajdrastičniji primjer su državne garancije date ruskom oligarhu Olegu Deripaski koji je nekoliko godina gazdovao podgoričkim Kombinatom aluminijuma, a koje su na kraju građane koštale preko 130 miliona eura. Ta garancija ne samo da je sporna, već je i, prema ocjeni Državne revizorske institucije, izdata suprotno zakonu.\nPostoji mnoštvo slučajeva Vladine velikodušnosti prema investitorima, od kojih su neki veoma sumnjivi, a istovremeno nemilosrdnog uzimanja novca od građana na ime raznih dažbina, od kojih su neke u suprotnosti i sa Ustavom i sa zakonom.\nSliku neodgovorne, rasipničke Vlade dodatno pojačava najnoviji podatak o troškovima izgubljenih sudskih sporova.\nPredsjednik skupštinskog Odbora za ekonomiju i funkcioner opozicioog SNP-a, Aleksandar Damjanović kaže da smo 70 miliona eura platili zbog nesposobnosti pojedinaca u administraciji koji imaju i ime i prezime, a koji su uzrokovali štetu državi.\n„Ovo je posljednji alarm. Očekujem, ne samo promjenu zakonskog okvira što je manje-više izgovor svima nama kada dođe do problema, već i promjenu ponašanja izvršne vlasti i sankcionisanje pojedinaca koji su krivci u određenim subjektima državne uprave za ove troškove.“\nU posljednje vrijeme, pokrenuto je nekoliko inicijativa za parlamentarna kontrolna saslušanja zbog raznih povoda, a jedna od njih je inicijativa vladajuće Demokratske partije socijalista (DPS).\n„Saslušavaćemo ministre pravde Zorana Pažina, finansija Radoja Žugića, odbrane Milicu Pejanović Đurišić i bivšeg ministra unutrašnjih poslova Raška Konjevića i zaštitnika imovinsko-pravnih interesa. Vidjećemo kako su nastali sudski sporovi, dobićemo kvalitetne podatke, pa ćemo vidjeti šta treba uraditi“, kaže funkcioner DPS-a i član Odbora za ekonomiju, Zoran Jelić.\nIz Državne revizorske institucije je saopšteno da su u okviru plaćenih izgubljenih sudskih sporova i sporovi po osnovu radnih odnosa čiji tačan procenat DRI nije mogla da utvrdi, jer državni organi ne vode evidencije po vrsti i strukturi sudskih sporova.\nJelić koji kaže da najveći dio izgubljenih sporova čine upravo radni sporovi, tvrdi da će eventualnu odgovornost utvrđivati nadležni državni organi.\n„Mi ćemo na osnovu prikupljenih podataka predložiti zaključke nadležnim državnim institucijama, a potom ćemo pratiti njihovu realizaciju.“\nReklo bi se da su predstavnici vlasti i opozicije saglasni da je potrebno preispitati dosadašnju praksu i važeće zakone i učiniti potrebne izmjene. Međutim, eventualne, buduće izmjene se nikako neće odnositi na već nastalu štetu, a to će izvjesno izazvati reakciju dijela javnosti koja će pominjati izreku u kojoj vuk pojede magarca. Odgovornosti do sada nije bilo ni za privatizacijske debakle, besmislene i nezakonite garancije, rizične i štetne finansijske aranžmane, pa sve miriše da će tako biti i ubuduće.\nFunkcioner opozicionog SNP-a, Aleksandar Damjanović kaže da do sada niko nije ni politički ni krivično sankcionisan.\n„Dosadašnja praksa će se nastaviti ukoliko se ne počne sa identifikacijom odgovornosti po imenu i prezimenu i, naravno, smjenama. Bez toga ćemo, vjerovatno, veoma brzo dostići cifru od 100 miliona eura, de facto, samo u periodu rada ove Vlade.“


Vlada Republike Srbije : Južne vesti\nZaposlenima u prosveti jednokratna pomoć od 10.000 dinara\n15:13, 20. 4. 2022.\nSvi zaposleni u osnovnim i srednjim školama, visokoškolskim ustanovama, kao i u ustanovama učeničkog i studentskog standarda dobiće jednokratnu pomoć od 10.000 dinara, odluka je koju je na današnjoj sednici usvojila Vlada Srbije. Kada će novac biti na računima prosvetara nije saopšteno.\nNa snazi privremena zabrana izvoza pšenice, cene goriva ograničene\n16:58, 11. 3. 2022.\nOd ponoći 11. marta počelo je sprovođenje mera Vlade koje se odnose na privremenu zabranu izvoza osnovnih poljoprivredno-prehrambenih proizvoda bitnih za stanovništvo, smanjenje akciza za derivate nafte, gasna ulja, olovni i bezolovni benzin. Iz Ministarstva finansija saopštavaju da će Uprava carina dosledno sprovoditi zaštitne mere, donete u okolnostima povećanog rizika od nestašica.\nVlada Srbije ograničila cene goriva, smanjila akcize i zabranila točenje van rezervoara\n16:25, 10. 3. 2022.\nNa današnjoj sednici Vlada Srbije usvojila je Uredbu kojom ograničava maloprodajne cene goriva, zabranjuje točenje mimo rezervoara, smanjuje akcize na olovni benzin i gasna ulja, ali i zabranjuje izvoz zrna pšenice, pšeničnog brašna, kukuruza i ulja. Odluka važi narednih 30 dana, od petka, 11. marta.\nPočinje izgradnja gasovoda Niš-Dimitrovgrad, na obeležavanju i premijerka Brnabić\n19:03, 31. 1. 2022.\nNakon višegodišnjih najava početka izgradnje gasovoda Niš-Dimitrovgrad poslednja je za utorak, 1. februar, a obeležavanju će prisustvovati i predsednica Vlade Republike Srbije Ana Brnabić.\nVlada imenovala novog člana Upravnog odbora niškog Kliničkog, još nijednog iz ustanove\n12:39, 28. 12. 2021.\nUpravni odbor niškog Univerzitetskog kliničkog centra, koji već skoro godinu dana ima samo tri od obaveznih pet članova, dobio je novog člana koga je imenovala Vlada, dok je jedan od njih na lični zahtev razrešen. Tako UO, koji bi trebalo da odlučuje o poslovanju i trošenju sredstava te ustanove, ostaje nepotpun.\nVlada Srbije je, kako piše u zvaničnom saopštenju, iz skupštinske procedure povukla je Zakon o eksproprijaciji. To je bio jedan od razloga protesta i blokada saobraćajnica u opštinama i gradovima širom Srbije. Drugi razlog je sporni Zakon o referendumu.\nVlada usvojila Prostorni plan za Vlasinsko jezero i okolinu\n19:53, 25. 11. 2021.\nNa poslednjoj sednici Vlade Srbije usvojena je Uredba o utvrđivanju prostornog plana za Predeo izuzetnih odlika "Vlasina", što će, kako saopštavaju iz Vlade, stvoriti uslove za unapređenje infrastrukture, razvoj privrede i komunalnu opremljenost 13 opština Jablaničkog i Pčinjskog okruga.\nOd januara iz Niša avionom do Atine i Istanbula, ali i Beograda - umesto 12, biće 7 subvencionisanih linija\n11:28, 1. 11. 2021.


RTS :: Mađarska počela da postavlja ogradu na granici\nRegion Mađarska počela da postavlja ogradu na granici\nponedeljak, 13. jul 2015, 14:25 -> 20:15\nMađarska počela da postavlja ogradu na granici\nProbni radovi na izgradnji ograde na mađarsko-srpskoj granici počeli su kod banje Morahalom. Budimpešta saopštava da je na taj potez bila primorana jer je u Mađarsku, ove godine, ilegalno ušlo gotovo 80.000 migranata.\nNedaleko od mesta Morahalom na srpsko-mađarskoj granici, u dubini od 10 metra, jutros je počela izgradnja zida, javlja dopisnik RTS-a. Reč je o probnoj ogradi, o prvih 150 metara koje su inženjerske jedinice vojske došle da grade.\nPrema informaciji mađarske državne televizije M1, čeka se potpis predsednika Mađarske, na zakon koji je 6. jula izglasan u parlamentu, kako bi on bio ozvaničen.\nNakon toga, zid će se graditi u dužini 175 kilometara duž granice i biće visok četiri metra.\nMinistar spoljnih poslova Peter Sijarto izjavio je ranije da će ograda visoka četiri metra biti podignuta u osam do 10 područja koja su "najviše izložena pritisku imigracije".\nMađarska vlada je za izgradnju zida opredelila 6,6 milijardi forinti, odnosno 21,5 miliona evra.\nOve godine u Mađarsku je ušlo oko 80.000 migranata i izbeglica, većinom iz ratom zahvaćenih zemalja – Sirije, Iraka i Avganistana.\nVeliki broj njih preko Mađarske pokušava da dođe do bogatijih zemalja Evropske unije.\n(utorak, 14. jul 2015, 08:29) - anonymous JA [neregistrovani]\n(ponedeljak, 13. jul 2015, 20:48) - Miša [neregistrovani]\n(ponedeljak, 13. jul 2015, 20:38) - anonymous [neregistrovani]\n(ponedeljak, 13. jul 2015, 20:10) - anonymous [neregistrovani]\n(ponedeljak, 13. jul 2015, 19:45) - anonymous [neregistrovani]\n(ponedeljak, 13. jul 2015, 19:05) - anonymous [neregistrovani]\n(ponedeljak, 13. jul 2015, 19:02) - andrej [neregistrovani]\n(ponedeljak, 13. jul 2015, 18:58) - anonymous [neregistrovani]\n(ponedeljak, 13. jul 2015, 18:57) - anonymous [neregistrovani]\n(ponedeljak, 13. jul 2015, 18:06) - Dragutin [neregistrovani]


Delta na ponovljenom tenderu nije dala ponudu za kupovinu Sava centra - Novosti - Turistički svet\nKompanija Delta holding saopštila je da nije učestvovala na ponovljenom tenderu za kupovinu Sava Centra, koji je istekao u nedelju 27. septembra, jer smatra da su ponuđena cena i obavezno ulaganje, neisplativi.\n- Ponuđena cena od 21,9 mil evra i ulaganje od 60 mil evra, koje naši konsultanti smatraju neophodnim, čine ovu investiciju neisplativom u razumnom roku. Delta holding je ranije potvrdio da je zainteresovan za ulaganje u Sava Centar, ali pod uslovima koji omogućavaju da investicija bude održiva, prihvatljiva za banke koje ovakve investicije prate, za njene zaposlene i za društvenu zajednicu - navodi se u saopštenju.\nPodsetimo, Grad je u potragu za partnerom prvi put krenuo 2016. godine, kada je raspisan javni poziv za osnivanje zajedničkog privrednog društva, na koji se javio samo Delta holding, ali nije postignut dogovor o partnerstvu.\nNa prethodnom tenderu, oglašenom u avgustu, početna cena je bila 27,4 mil evra i obavezno ulaganje od najmanje 50 mil evra, ali nije dostavljena nijedna ponuda.


Korona virus: Manje ljudi obolelo od dugotrajnog Kovida-19 nego što se pretpostavljalo - Ozonpress :: internet portal\nJedan od 40 ljudi ima simptome korona virusa koji traju duže od tri meseca, pokazuju podaci Kancelarije za nacionalne statistike.\nU aprilu, statistike su pokazivale da svaki deseti čovek ima simptome dugotrajnog Kovida-19.\nNajnovija, velika i obimna analiza u Britaniji ukazuje na to da dugotrajni kovid ima manje ljudi nego što se ranije mislilo.\nAli ovo stanje nije u potpunosti istraženo i još uvek nema univerzalne definicije, pa različite studije daju drugačije zaključke.\nPrema najnovijoj analizi Kancelarije za nacionalne statistike anketirani su ljudi iz dve grupe – oni koji su dobili pozitivan nalaz na korona virus i oni koji nisu, ali su imali:\nOko tri odsto ljudi iz studije sa pozitivnim nalazom na testu su imali simptome koji su trajali najmanje mesec dana od početka infekcije.\nMeđu onima koji nisu dobili pozitivan nalaz, ustanovljeno je da ih je 0,5 odsto, odnosno da je svaki 40 imao simptome korona virusa koji su trajali tri meseca ili duže.\nI kao i mnogi drugi izveštaji, ova analiza pokazuje da žene, uzrasta od 50 do 69 godina i svi oni sa nekim dugotrajnim zdravstvenim problemima mogu da imaju ove simptome 12 nedelja od zaražavanjam.\nLjudi sa velikom količinom virusa u telu kada dobiju pozitivan nalaz, takođe su u opasnosti da imaju dugotrajni kovid, pokazala je analiza.\nAnaliza Roberta Kafa\nDirektor odeljenja za statistike\nDa li je ovo najbolje istraživanje sprovodeno o dugotrajnom kovidu?\nOva studija, koju je sprovela Kancelarija za nacionalne statistike je velika, detaljna i pažljivo sročena.\nAnaliza je sprovedena na više od 50.000 ljudi, od kojih je polovina testirana pozitivno na korona virus.\nLjudi su testirani nasumično, tako da možemo biti prilično sigurni da je upoređena grupa onih koji imaju kovid sa grupom koja nije zaražena.\nTo nije tako kada su ostale analize u pitanju.\nTakođe, pitali su ljude o specifičnim simptomima koje su imali.\nIstraživači kažu da su ove procene bliže istini od većine onih koje su objavljene u aprilu, jer su dugoročno pratili mnoge ljude i poboljšali statističku analizu.\nNijedna analiza o dugotrajnom kovidu nije savršena i njihova analiza izostavlja neke klasične simptome ove bolesti.\nAli ovo je veliki dodatak istraživanju dugotrajnog stanja i ono sugeriše da je ova bolest, na sreću, manje česta nego što smo se možda pribojavali.\nStatistike ukazuju da su studije drugih organizacija koje imaju sopstvene definicije dugotrajnog kovida sa više simptoma, usredsređene su na različite ljude.\nNa primer, ispitivani su oni kod kojih se sumnjalo da su zaraženi, uz one kod kojih je korona virus potvrđen na testu i na drugačiji način su prikupljani podaci.\nNa njihovoj listi simptoma ne nalazi se „zaboravnost“, nešto što je većina obolelih od dugotrajnog kovida prijavila da ima.\nOva analiza je pokazala da svaki deveti čovek zaražen virusom iskusio ovo stanje.\nKevin Mekonvej, profesor statistike na Otvorenom univerzitetu u Milton Kejnsu kaže da izveštaji pokazuju da je ono što se računa kada je kovid u pitanju daleko od jasnog.\n„Ne brine me to, što se u ovoj fazi pandemije brojčane procene o nečemu novom i komplikovanom prilično razlikuju, važno je da oni koji su uključeni u njih otvoreno razgovaraju o tome šta treba učiniti kako bi se sve razjasnilo“.


Brnabić: Treba zatrpati predmetima Poresku upravu da ne stigne nikada da proveri gazda Đilasa - Politika - Dnevni list Danas\nPočetna » Vesti » Politika » Brnabić: Treba zatrpati predmetima Poresku upravu da ne stigne nikada da proveri gazda Đilasa\nPremijerka reagovala na Tviteru povodom izjave da Poreska uprava treba da "pročešlja" finasije Danila Vučića\nDanas Online20.10.2021. 20:45\n„Ja mislim da, kao „nezavisni“ i „objektivni“ zahtevate: ne samo da se provere finansije Danila Vučića, već da Poreska uprava proveri sve ostale koji su zaposleni za platu od 500 evra””, napisala je na Tviteru premijerka Srbije Ana Brnabić reagujući na izjavu kolumnistkinje i urednice u listu Danas Safete Biševac da Poreska uprava treba da „pročešlja“ finasije Danila Vučića.\nBiševac je danas za N1 navela da je velika sramota informacija koju je objavio Kapetan Dragan da su mu „Vučićev sin i navijači dali 30.000 dolara, stan i auto“ i istakla da bi Poreska uprava, koja pročešljava i traži podatke o putnicima koji su potrošili 5.000 evra, sada trebalo da pročešlja finansije Danila Vučića, „pa da vidimo kako on, sa platom od 500 evra pomaže Kapetanu Draganu, kupuje stan, kola i šta već radi“.\nBiševac je zapitala i „otkud sinu predsednika koji radi kao običan radnik i ima platu 500 evra (što je veoma dobra plata za radnika), otkud mu tolike hiljade dolara da pomaže…“.\n„Treba ih zatrpati predmetima da nikada ne stignu da provere gazda Đilasa i njegovih 619 mil evra”, navela je Brnabić u svojoj reakciji.\nAna BrnabićDanilo VučićDragan ĐilasPoreska upravaSafeta BiševacBeograd


Viškoviću i Ćosiću povelje za doprinos razvoju Istočnog Novog Sarajeva - FILTER\nViškoviću i Ćosiću povelje za doprinos razvoju Istočnog Novog Sarajeva\nPredsjednik Vlade Republike Srpske Radovan Višković dobitnik je povelje opštine Istočno Novo Sarajevo, najvećeg priznanja koje ova lokalna zajednica dođeljuje zaslužnim pojedincima i ustanovama, odnosno kolektivima, koji su doprinijeli razvoju i poboljšanju uslova života svih stanovnika ove opštine.\nNa svečanoj sjednici Skupštine opštine povodom obilježavanja Spasovdana – krsne slave Istočnog Novog Sarajeva, jednoglasno je donesena odluka i da povelju dobije gradonačelnik Istočnog Sarajeva Ljubiša Ćosića.\nObrazlažući ovu odluku načelnik Istočnog Novog Sarajeva Jovan Katić rekao je da je mnogo razloga da dodjelu povelje Viškoviću, ali i Ćosiću, dodajući da Vlada Republike Srpske ulaže između 25 i 30 miliona KM u ovu lokalnu zajednicu.\nKatić je naveo da se grade studentski domovi, vrijednosti oko 6,5 miliona KM, koje u potpunosti finansira Vlada, te zgrada Rektorata Univerziteta u Istočnom Sarajevu, Muzičke akademije, koncertna dvorana vrijedna više od 10 miliona KM, nova osnovna škola vrijedna 4,5 miliona KM, a izdvojen je i milion KM za izgradnju zgrade pozorišta.\nPrema njegovim rječima, Vlada Republike Srpske će obezbijediti i sredstava za sanaciju korita rijeke Tilave.\nKatić je napomenuo da su Istočno Novo Sarajevo pomagali svi prethodni predsjednici Vlade Republike Srpske, bez obzira kojoj političkoj partiji su pripadali, ali je istakao da su najveća sredstava uložena u ovu lokalnu zajednicu u jednoj godini za vrijeme Viškovićevog mandata.\nOn je naveo da je Ćosić unaprijedio Istočno Novo Sarajevo u periodu 2012-2020. godine, kada je obavljao funkciju načelnika opštine, podsjećajući na investicije tada pokrenute i realizovane.\n“Opština je u tom periodu postala jedna od najrazvijenijih i najvećih gradilišta u Republici Srpskoj. I sada, kao gradonačelnik Istočnog Sarajeva, mnogo pomaže razvoju Istočnog Novog Sarajeva”, obrazložio je Katić.\nPlakete će biti dodijeljene Zdravstvenoj ustanovi “Master fizikal”, Matičnoj biblioteci Istočno Novo Sarajevo, Službi anestezije Bolnice “Srbija”, Olimpijskom centru “Jahorina”, ljekaru Tamari Ivanović, te posthumno guslaru Srđanu Trifkoviću.\n“Svi oni koji su nagrađeni, od zahvalnice do povelje, dobro su doprinijeli razvoju i promociji opštine Istočno Novo Sarjevo”, naglasio je Katić, te dodao da će priznanja biti uručena večeras, na svečanoj akademiji u 19.00 časova u Kulturnom centru Istočno Novo Sarajevo.\nTags: Istočno Novo Sarajevo jovan katić Ljubiša Ćosić Radovan Višković Spasovdan\nPrethodna U maju u Istočnom Sarajevu rođeno 30 beba\nSledeća Mljekarima Udruženja “Blago Romanije” stižu podsticaji


POČINJE OBUKA: Raspisan konkurs za 100 vatrogasaca - Nova Borba\nPOČINJE OBUKA: Raspisan konkurs za 100 vatrogasaca\nMUP je objavio konkurs za obuku vatrogasaca, a da bi neki kandidat prošao, mora, između ostalog, da ima između 19 i 30 godina života, završenu srednju školu i položen vozački ispit "C" kategorije.\nNa konkursu, koji je raspisan 11. avgusta i traje 30 dana, biće izabrano 100 polaznika, a oni će, kažu iz Ministarstva unutrašnjih poslova, proći obuku nakon koje će postati vatrogasci.\nKandidati mogu da podnesu prijave policijskoj stanici u mestu prebivališta.\nDa bi se neko prijavio na konkurs, kažu iz MUP-a, mora da ispuni uslove među kojima su obavezno državljanstvo Srbije, odnosno prijavljeno prebivalište na srpskoj teritoriji najmanje četiri i po godine.\nKandidat mora da ima prebivalište najmanje godinu dana na teritoriji organizacione jedinice za koju se raspisuje konkurs, do dana zaključenja konkursa.\nNajmanji potreban broj godina za ovaj konkurs je 19, a najviši 30.\nŠto se stručne spreme tiče, kandidat mora da ima završenu srednju školu, ali i položen vozački ispit "C" kategorije.\nNe smeju da postoje bezbednosne smetnje za zasnivanje radnog odnosa u MUP-u, a moraju se ispunjavati i posebni uslovi što se tiče zdravstvene, psiho-fizičke i bazične motoričke sposobnosti.\nNakon predaje dokumenata, kažu iz MUP-a, selekcija kandidata će se obaviti prema ispunjenosti kriterijuma koji zavise od lekarskog pregleda, provere psiholoških i motoričkih sposobnosti ali i inetrvjua koji će biti obavljeni sa svakim kandidatom posebno.\nKandidati mogu biti eliminisani u svakom delu procesa selekcije, ukoliko ne zadovolje uslove iz tog dela procesa.\nOni će biti rangirani na osnovu zbirnog rezultata posebnih kriterijuma, nakon čega će komisija utvrditi konačnu rang listu.\nStručna obuka onih polaznika koji budu izabrani trajaće 17 radnih nedelja.\nOni koji prođu na konkursu, nakon završene obuke, biće raspoređeni u vatrogasno-spasilačkim odeljenjima u 46 opština u Srbiji, među kojima su Novi Sad, Donji Milanovac, Majdanpek, Ub, Bosilegrad, Senta, Kruševac...\nIz MUP-a ističu da kandidati uz prijavu obavezno moraju da prilože original izvod iz matične knjige rođenih, original uverenje o državljanstvu koje nije starije od šest meseci, uverenje osnovnog i višeg suda da se protiv kandidata ne vodi krivični postupak, overenu fotokopiju diplome o završenoj srednjoj školi, očitanu ličnu kartu ili overenu fotokopiju lične karte koja nije čipovana i overenu fotokopiju vozačke dozvole "C" kategorije.


Ivana Buha o ubistvima - Ozonpress :: internet portal\nSupruga svedoka saradnika Ljubiše Buhe zvanog Čume, koga smatraju vođom nekadašnjeg surčinskog klana, Ivana Buha, rekla je danas na konferenciji za novinare da je njen suprug učestvovao u ubistvima Zorana Petrovića Šempe i Branislava Lainovića Dugog, tvrdeći da joj je on to u više navrata lično potvrdio.\n– Rekao mi je da je jedino čega se plaši, mogućnost da se pokrene istraga o ubistvu Šempe i Lainovića – precizirala je Buha i objasnila da je odlučila da se obrati javnosti zbog stalnih pretnji koje joj suprug upućuje.\nSuprug mi je rekao da je, prilikom potpisivanja sporazuma o statusu svedoka saradnika, uspeo da „sredi“, preko bivšeg načelnika Uprave kriminalističke policije (UKP) Rodoljuba Milovića i nekadašnjeg specijalnog tužioca Jovana Prijića, da se istraga o tim ubistvima ne pokreće, rekla je Ivana Buha.\nPetrović je ubijen 1998. godine u Surčinu, a Lainović 2000. ispred hotela „Srbija“ u Beogradu.\nIvana Buha je najavila da će nadležnim organima ispričati sva svoja saznanja o ta dva ubistva i umešanosti njenog supruga, od kojeg se razvodi.\nOna je poručila da je za sve tvrdnje, koje je iznela na konferenciji za novinare, spremna da ide na detektor laži, ali da traži da to isto urade i sve osoba koje pominje.\nBuha je, preko Milovića, dobijao informacije o narednim policijskim akcijama i hapšenjima, tvrdi Ivana Buha i napominje da je u više navrata išla sa suprugom u kabinet načelnika UKP.\nPrema njenim rečima, Milović je, preko njenog muža, probao da organizuje predaju narko bosa Darka Šarića, zbog čega je on u više navrata zbog toga išao u Crno Goru na sastanak sa Branom Mićunovićem.\nOna je dodala da joj je Buha preneo da Milović može da „sredi“ da Šarić dobije pet godina zatvora, u zamenu za pet miliona evra koje bi im dao.\nGovoreći o poslovnim potezima svog supruga, Ivana Buha je naglasila da je on bio stvarni vlasnik više firmi, koje su imale fiktivne vlasnike.\nKao primer je pomenula Preduzeće za puteve Valjevo i dodala da je njen suprug, u poslednje vreme, one firme koje su se vodile na njegovo ime, takođe, prebacio na druge ljude.\nIvana Buha tvrdi da njen suprug i dalje dobija poslove asfaltiranja po Srbiji, navodeći da je, pored Preduzeća za puteve Valjevo, to slučaj i sa nekadašnjom firmom Difens roud, koja se sada zove Rekonstrukcija i izgradnja puteva.\nPrema rečima Ivane Buhe, njen suprug je jako dobar prijatelj sa Milutinom Mrkonjićem i u vreme dok je on bio ministar infrastrukture dobijao je preko njega više poslova za svoje firme.\nIvana Buha tvrdi da je dugogodišnji prijatelj i poslovni saradnik njenog muža i Branislav Ivković, bivši funkcioner socijalista, za kojeg navodi da ga obaveštava o bitnim stvarima „koje se govore u kabinetu premijera i direkciji MUP“.\nIvana Buha je govorila i o svojoj nemoći da preko nadležnih organa utiče da joj suprug vrati ćerku staru 12 godina, koju je odveo i ne da joj da se javlja.\nOna je, takođe, rekla da Ljubiša Buha, preko svojih prijatelja, nezakonito uzima listing njenog mobilnog telefona i preti osobama sa kojima je razgovarala.\nViše puta mi je pretio ubistvom i samoubistvom, u poslednje vreme i zatvorom od sedam godina, ukazala je Ivana Buha.\nNemam strah od njegovih pretnji, jer nisam izvršila nikakvo krivično delo, ali sam savršeno svesna na šta je spreman, rekla je Ivana Buha.\nIzvor: Media centar Beograd – FoNet


Mihajlovićeva i Bocan-Hačenko za jaču saradnju Rusije i Srbije - 06.08.2019, Sputnik Srbija\nMihajlovićeva i Bocan-Hačenko za jaču saradnju Rusije i Srbije\nMinistarka građevinarstva, saobraćaja i infrastrukture Zorana Mihajlović razgovarala je danas sa ambasadorom Rusije Aleksandrom Bocan-Harčenkom i izrazila... 06.08.2019, Sputnik Srbija\n© Tanjug / NiIKOLA MLADENOVICAleksandar Bocan Harčenko i Zorana Mihajlović\n© Tanjug / NiIKOLA MLADENOVIC\nMinistarka građevinarstva, saobraćaja i infrastrukture Zorana Mihajlović razgovarala je danas sa ambasadorom Rusije Aleksandrom Bocan-Harčenkom i izrazila uverenje da će u vreme njegovog mandata dve zemlje imati još uspešniju saradnju.\nPoželevši mu dobrodošlicu u Srbiju, Mihajlovićeva je zahvalila na principijelnoj podršci koju Ruska Federacija i predsednik Putin pružaju Srbiji, navodi se u saopštenju.\n„Hvala Vam jer poštujete teritorijalni integritet i suverenitet naše države. Verujem da će za Vašeg mandata naše dve zemlje imati još uspešniju saradnju u ekonomiji i infrastrukturi. Zajedno sa ruskom kompanijom RŽD realizujemo jedan od najvažnijih infrastrukturnih projekata: rekonstrukciju brze pruge od Beograda do Budimpešte i svi zajedno možemo biti ponosni na tu saradnju“, rekla je ona.\nAmbasador Bocan-Harčenko je istakao da Ministarstvo građevinarstva, saobraćaja i infrastrukture ima značajnu ulogu u sveobuhvatnoj saradnji Srbije i Ruske Federacije.\n„Brza pruga je projekat od prioritetnog značaja i za nas, ima veliku perspektivu i važan je kako za zemlje u regionu, tako i za centralnu i jugoistočnu Evropu. Pored toga, prostora za saradnju je mnogo i u drugim oblastima iz resora Ministarstva koje vodite — od vazdušnog, vodnog, do drumskog saobraćaja, ali i građevinarstva, energetike“, rekao je on.\nMihajlovićeva je dodala da Vlada Srbije pokreće novi investicioni ciklus u kojem će Ministarstvo imati veliko učešće, te da je to prilika da pokažemo dosadašnju dobru saradnju sa Ruskom Federacijom, ali i započnemo nove projekte.\nNa sastanku je, između ostalog, dogovoreno da Mihajlovićeva i Bocan-Harčenko u narednom periodu zajedno obiđu radove na rekonstrukciji brze pruge Beograd-Budimpešta, koje izvodi ruska kompanija RŽD.\nPotpredsednica Vlade poklonila je ruskom ambasadoru u znak dobrodošlice azbuku u zlatovezu, rad žena sa sela, koje u okviru inicijative Koordinacionog tela za rodnu ravnopravnost, NALED-a i Etno-mreže „Uposlimo 1.000 žena“ proizvode tradicionalne srpske rukotvorine, deo kulturnog nasleđa Srbije.


Predstavljanje „Vodiča za analizu efekata javnih politika na društvo“. Fondacija Centar za demokratiju\nPredstavljanje „Vodiča za analizu efekata javnih politika na društvo“\nFondacija Centar za demokratiju organizovala je prezentacije „Vodiča za analizu efekata javnih politika na društvo“ u Zrenjaninu (23.4.2021), Čajetini (26.4.2021) i Leskovcu (27.4.2021).\nVodič je deo projekta „Reforme za dobrobit svih: Učešćem građana ka boljim javnim politikama i održivom socio-ekonomskom razvoju“, koji sprovodi Fondacija Centar za demokratiju, uz podršku Fondacije za otvoreno društvo.\nO „Vodiču za analizu efekata javnih politika na društvo“ govorila je istraživačica FCD Sarita Bradaš, a na prezentacijama su učestvovali predstavnici lokalnih samouprava, sindikata, organizacija civilnog društva.\nCilj prezentacija bio je da informišu, prošire znanje i razumevanje o metodologiji praćenja reformi i merenju uticaja javnih politika na društvo i da podstaknu primenu metodologije i kreiranih alatki u radu OCD i drugih zainteresovanih strana i informišu građane o mogućnosti učešća u aktivnostima koje slede.\nU narednom periodu Fondacija Centar za demokratiju radiće sa udruženjima građana u lokalnim zajednicama na unapređenju njihovih kapaciteta za izradu javnih politika zasnovanih na dokazima (Evidence-based public policies).\nSaopštenje FCD povodom Međunarodnog dana obrazovanja


Počela izgradnja javne garaže u centru Lazarevca (FOTO) - Alo.rs\nPočela izgradnja javne garaže u centru Lazarevca (FOTO)\nParking ispod zgrade ERC-a od danas više nije u funkciji, pošto je na tom prostoru počela izgradnja javne garaže.\nPočela izgradnja javne garaže, Foto: GO Lazarevac\nPredviđeno je da na ovom mestu bude izgrađen objekat koji će biti etažnog tipa sa 92 parking mesta.\nNa samom vrhu objekta biće izgrađena zelena oaza i mobilijar a izgradnjom ove garaže biće delimično rešen problem parkiranja u samom jezgru opštine.\nPlanirano je da u narednom periodu počne izgradnja još jedne javne garaže u samom centru Lazarevca. Početak radova obišli su predsednik opštine Bojan Sinđelić sa saradnicima i državni sekretar Bojan Stević.\nPored ove javne garaže, koja će delimično rešiti problem parkiranja, opština Lazarevac uz pomoć Grada Beograda i Vlade Republike Srbije, planira da u užem gradskom jezgru izgradi sličan objekat koji će se nalaziti u delu ulice Voke Savić i nekadašnjeg Vatrogasnog doma, rekao je Bojan Stević, državni sekretar u Ministarstvu državne uprave i lokalne samouprave.\nIzgradnja javne garaže, Foto: GO Lazarevac\nIzgradnjom dve nove javne garaže, uređenjem centrale zone i zelenih javnih površina, sam centar Lazarevca dobiće potpuno novi izgled ali će biti i rešen dugogošnji problem Lazarvčana, a to je nedostatak parking mesta.\nlazarevac garaža politika


Nisan: Generalni direktor se odriče polovine plate\nTokio - Generalni direktor kompanije Nisan, Makoto Ućida, rekao je danas akcionarima da se odriče polovine plate.\nUćida se na taj korak odlučio jer je japanski proizvođač automobila potonuo u crveno usled pada prodaje i zatvaranja fabrika u Španiji i Indoneziji.\nUćida se izvinio akcionarima zbog loših rezultata i obećao oporavak do 2023. godine, skroz smanjenje troškova i proizvodnju novih modela, pre svega električnih i samovozećih automobile, prenosi agencija AP.\n"Rešavaćemo izazove beskompromisno. Obećavam da ću Nisan vratiti na staze rasta'', rekao je on na virtuelnom sastanku koji je prenošen uživo.\nNisan je zabeležio prvi gubitak u poslednjih 11 godina, u iznosu od 671,2 milijarde jena (6,3 milijardi dolara) u fiskalnoj godini završenoj u martu.\nKompanija nije iznela poslovne projekcije za ovu fiskalnu godinu, navodeći kao razlog neizvesnosti vezane za epidemiju Kovid-19.\nJedan ljutiti akcionar rekao je da menadžment treba još više da se odrekne svojih plata jer investitori dobijaju nula dividende, a drugi je da Nisan treba da učini više kako bi ojačao upravljanje jer se, po njemu, situacija pogoršala a ne poboljšala od odlaska bivšeg šefa Karlosa Gosna, koji je uhapšen krajem 2018.\nUćida je istakao Nisanovu strategiju o fokusiranju na tri glavna svetska tržista - Japan, Kinu i Severnu Ameriku, uključujući Meksiko, uz oslanjanje na partnere, Reno i Micubiši, za druga tržišta.\nJedan investitor je primetio da se Nisanova prodaja ne povećava u SAD-u ili Kini, i da cene akcija kompanije nastavljaju da padaju, a drugi je dobio aplauz kada je rekao da Nisanu nedostaje atraktivna vizija u poređenju sa japanskim rivalima - Tojotom, koja agresivno razvija ekološku tehnologiju, i Hondom koja se hvali robotizacijom u svojoj liniji.\nUćida je podsetio i da Nisan namerava da zatvori pogon u Barseloni, te da su pregovori u toku. Sindikat radnika španske auto industrije protestovao je zbog ovog poteza, koji će dovesti do gubitka 3.000 radnih mesta u regionu.\nAkcionari su na kraju, ipak, odlučili da obnove mandat za svih 12 članova uprave Nisana.


Udes je prošao bez ljudskih žrtava, ali je u njemu „nastradalo“ desetak svinja koje su prevožene u prilikolici!\nLeševi životinja bukvalno su bili rasti po kolovozu, a preživele svinje, do isteka uviđaja, mirno su pasle travu pored puta.\nNezgoda se dogodila na obilaznici kod Petrijeva, kada je, prema informacijama „Novosti“ došlo do sudara dva skupa vozila koja su se kretala u istom smeru.\n- Reč je o saobraćajnoj nezgodi sa materijalnom štetom, dok učesnici u nezgodi nisu povređeni. Vrednost svinja uračunata je u materijalnu štetu, kaže naš izvor iz Policijske uprave Smederevo.\nPrekršajna prijava za ovu nezgodu biće procesuirana u redovnom postupku.\nsvinje saobraćajna nesreća sudar Smederevo Petrijevo


Naftna mrlja veličine Njujorka se širi Mediteranskim morem - Ekologika\nNaftna mrlja veličine Njujorka se širi Mediteranskim morem\nNafta koja se izlila iz najveće sirijske rafinerije raste i širi se Sredozemnim morem.\nNaftna mrlja pretila je da zagadi severnu obalu Kipra, međutim počela je da se udaljava zahvaljujući promeni smera vetra, saopštile su u sredu popodne zvaničnici turskog dela ovog ostrva.\nNa osnovu satelitskih snimaka procenjuje se da se u more izlilo i do 20.000 tona nafte, a kompanija Orbital EOS je u poslednjem izveštaju navela da je sloj gust na samo dva i po kvadratna kilometara, a da je ostatak tanak film koji se presijava – i koji brzo isparava.\nPrema rečima sirijskih zvaničnika rezervoar napunjen sa 15.000 tona goriva curi od 23. avgusta u termoelektrani u sirijskom primorskom gradu Banijas. Oni tvrde da su uspeli da curenje stave pod kontrolu.\nAnaliza satelitskih snimaka kompanije Orbital EOS pokazuje da je izlivanje nafte bilo veće nego što se prvobitno mislilo, te da naftna mrlja pokriva oko 800 kvadratnih kilometara – područje veličine Njujorka. Kompanija je za CNN rekla u utorak uveče da je naftna mrlja udaljena oko 7 kilometara od kiparske obale.\nKiparska agencija za ribarstvo i istraživanje mora saopštiloa je u utroa je da bi, na osnovu simulacije kretanja izlivanja nafte i meteoroloških podataka, ta mrlja mogla da stigne do rta Apostlos Andreas „u naredna 24 sata“.\nRazarajuće posledice naftnih mrlja\nNafta prekriva sve što dodirne i postaje nepoželjni, ali dugoročni deo ekosistema u koji uđe.\nIzlivanje nafte može imati veliki uticaj na gubitak staništa životinja i riba. Teška ulja mogu uticati na nekoliko funkcija organizma, poput disanja, hranjenja i termoregulacije. Istovremeno, čitav ekosistem može privremeno da se promeni zbog hemijskih komponenti i elemenata prosutog ulja koji su toksični za životnu sredinu.\nViše od 30 godina je prošlo od izlivanja nafte kompanije Exxon Valdez na obali Aljaske, a studija koju je sprovela Nacionalna uprava za okeane i atmosferu (NOAA) pokazala je da je 26.000 galona nafte još uvek zarobljeno u pesku duž obale ove američke države, uprkos velikim naporima na čišćenju. Naučnici koji su sproveli studiju utvrdili su da je zaostala nafta opadala za manje od četiri odsto godišnje od 1989, kada se ova katastrofa dogodila.\nIzlivanje nafte kompanije Exxon Valdez ubilo je 2.800 morskih vidri, 300 tuljana i do 22 kitova ubice.\nKoliko električnih automobila može da sačuva planetu Biti vegan: Da li će biljna ishrana stvarno spasti planetu? Osam biliona dolara neophodno za očuvanje prirode Led na Arktiku se topi duplo brže nego što smo mislili


MOSTAR Veliko interesovanje odraslih za obrazovanje iz oblasti socijalnih zanimanja\nUstanova za obrazovanje odraslih Socijalno-edukativni centar – SEC do sada je osposobila za obavljanje poslova iz oblasti socijalnih zanimanja više od hiljadu odraslih osoba, od kojih je njih 40 posto našlo zaposlenje, kazao je direktor te ustanove Igor Lukenda.\nOni su prošli obuke specijalizirane za socijalna zanimanja, kao što su obuke za njegovatelja starih i nemoćnih osoba, ličnog asistenta za osobe s motoričkim i senzoričkim poteškoćama, pružatelje podrške za osobe s intelektualnim poteškoćama i radnog instruktora za osobe s invaliditetom, kazao je Lukenda nakon prezentacije "Spoznaje i prakse u oblasti obrazovanja odraslih – funkcionalni model" održane u sklopu konferencije "Partnerstvo lokalnih aktera za razvoj i zapošljavanje".\nPrema njegovim riječima, radi se o posebnim znanjima i vještinama za rad sa specifičnim radnim grupama, a znanja i vještine koje odrasli steknu kroz obuku itekako im pomažu da dođu do zaposlenja.\n- Prema istraživanjima SEC-a i iskustvu u socijalnom sektoru, za socijalna zanimanja u BiH vlada jako veliko zanimanje - ističe direktor te ustanove.\n- Cilj je naših obuka da oni koji ih prođu pronađu posao upravo u naših sredinama gdje je utvrđena potreba za takvim vrstama zanimanja – naglašava Lukenda.\nNjegovateljska obuka do sada je provedena u Banjoj Luci, Travniku, Mostaru, Trebinju i Sarajevu, s time da u Banjoj Luci s obukom kreće već deseta generacija njegovatelja.\nSEC je dinamična ustanova za obrazovanje odraslih koja provodi javno važeće programe osposobljavanja za obavljanje poslova iz oblasti socijalnih zanimanja, a ujedno nudi i veliki broj neformalnih treninga iz iste oblasti.\nTakođer, nastavni sadržaji i metode rada su u potpunosti prilagođeni potrebama i predznanju polaznika.\nInače, Ured projekta Tehničke podrške organizacijama civilnog društva (TACSO) u Bosni i Hercegovini i nacionalni TACSO Resursni centar u BiH koji predvodi Vesta, organizirali su u Mostaru dvodnevnu konferenciju "Partnerstvo lokalnih aktera za razvoj i zapošljavanje".\nTrump nepopularan među mladim Amerikancima 13.07.2016 12:31\nBOSANSKA GRADIŠKA Najavljena oluja ispraznila ostrvo 13.07.2016 12:34\nIz crnogorskog Alkatraza uspio je pobjeći samo jedan zatvorenik\nPretukli dilera i snimali ga golog\nInternetom kruži snimak posljednjih trenutaka Hazima Memića\nFrancuska: Poginuo dvanaestogodišnji dječak\nStudentica iz BiH Samra Osmanović poginula u udesu u Njujorku\nBukvarević je počinio još jedno krivično djelo\nPomozimo Ajli da preživi! Ova vesela djevojčica treba našu pomoć\nRasna diskriminacija u Holivudu: Ja sam crna Meril Strip, platite me kao i nju\nZna se ko je šef: Evo šta je Saša Popović zabranio Ani Sević i Darku Laziću\nVelika pobjeda Portlanda: Dabl-dabl Jusufa Nurkića\nPreplanulost bez sunčanja i samotamnjenja\nZa najbolje jutro: Domaći čokoladni namaz\nKritičarka britanskog Guardiana Jordan Erica Webber za Noob.ba: Gejming je umjetnost


Het-trik niških klubova - Sportske vesti\nHet-trik niških klubova\n04 Oct, 2020 by Dragan Panajotović\nSjajan vikend za nišku košarku! Da, dobro ste pročitali prvu rečenicu koja posle duže vremena stvarno zvuči neverovatno kada je reč o igri pod obručima u gradu na Nišavi. Tri najbolja gradska kluba su igrala na domaćem terenu i sva tri su zabeležila pobede.\nKošarkašice Studenta su nastavile pobedničku seriju u Prvoj ligi, u dvorani OŠ “Dušan Radović” su savladale ekipu Novosadske ŽKA rezultatom 67:59. Izabranice Ivana Simića su tako stigle do treće pobede u prvenstvu i nalaze se u samom vrhu tabele. Tandem Jovana Jeremić i Vladana Vujisić pokazuje sada već kontinuitet sjajnih igara, i u trećoj pobedi “studentkinja” prednjačile su u svom timu. Jeremić je bila najefikasnija sa 25 koševa, a tom učinku dodala je pet skokova, tri asistencije i čak sedam uhvaćenih lopti. Fantastična je bila i Vujisić sa 23 poena, šest osvojenih lopti i po pet skokova i asistencija.\nPočelo je takmičenje i u Drugoj muškoj ligi Srbije u kojoj Niš ima dva predstavnika. Oba su u subotu bila domaćini, a po nekom nepisanom, ali i nejasnom pravilu, oba su igrala utakmice u isto vreme, od 16 časova, Konstantin u dvorani Čair, a Fer-plej u sali OŠ “Dušan Radović”. Za ljubitelje košarke koji utakmice gledaju uživo to trenutno nije problem, zbog zabrane prisustva publike na utakmicama. Ali, jeste problem za medije. Premalo njih ulaže napor da isprati dešavanja u niškoj košarci, a onima koji to čine organizatori utakmica ne olakšavaju baš mnogo posao.\nNa parketu je ipak bilo sve kako treba za Nišlije. Konstantin je na premijeri savladao ekipu Napretka iz Kruševca rezultatom 71:61. Tim Marka Cvetkovića je do pobede došao uz dosta muke, ali je u prelomnim momentima meča pokazao već kvalitet od protivnika i na kraju slavio. Iz ove utakmice najbitnije za Konstantin je da je izvukao pobedu, prekinuo malu seriju poraza iz pripremnog perioda i vratio samopouzdanje. Način na koji je došao do bodova nije bio najsjajniji, ali i to je odraz kvaliteta tima, pobedili su uprkos tome što nijedan od nosilaca igre nije bio na nivou koji se od njega očekuje ove sezone. Najefikasniji na meču bio je Aleksandar Mladenović sa 19 koševa kojima je dodao i osam skokova, po 11 poena su dali Stefan Ljubenković (10 skokova) i Đorđe Đokić, dok je dvocifren još bio Nemanja Gudžić sa 10.\nFer-plej je u pripremnom periodu najavio dobre igre u prvenstvu, a dobru formu je potvrdio u prvom kolu pobedom protiv leskovačkog Zdravlja 94:87. Tim Vladana Glavinića je u izjednačenoj utakmici na veliki broj poena bio bolji u samom finišu i osvojio je važne bodove na početku takmičenja. Centar Nišlija Ljubiša Marković bio je najefikasniji pojedinac u pobedničkoj ekipi, postigao je 21 poen. Povratnik u nišku košarku Aleksa Simović je upisao 16 koševa, a po 10 su dali Đorđe Petrović i Aleksandar Miletić.\nNiš nema (nadamo se još samo ove sezone) predstavnika u Košarkaškoj ligi Srbije, ali je lepo subotnje veče za nišku košarku zaokružio Zoran Paunović, svojevremeno pionir Konstantina, zlatni juniorski reprezentativac Srbije 2018. godine, danas član Metalca iz Valjeva. Meč drugog kola KLS i pobedu svog tima nad ekipom Pirota završio je sa vanserijskih 39 poena, 11 skokova i indeksom korisnosti 44.\nU narednom kolu košarkašice Studenta gostuju u Kragujevcu ekipi Radničkog, gosti su i košarkaši Konstantina, putuju u Arilje gde ih čeka meč protiv Klika, dok Fer-plej ponovo igra na domaćem terenu, ugostiće ekipu Mladosti iz Smederevske Palanke.\n0 Oni dolaze 3 months ago\nSjajni Andrija Petković, član Pliivačkog kluba Naisus, je sledeći mladi sportista kog predstavljamo u serijalu “Oni dolaze”. Pregršt medalja na


Na ulazu će karte poskupeti za Belgrade Banging događaj, a još samo danas možete ih kupiti po pretprodajnoj ceni od simboličnih 400 dinara, tako da požurite! Banging presents: United We Dream powered by Jägermeister, događaj koji će biti centar okupljanja mladih koji vole elektronsku muziku, održava se sutra, u subotu, 13. decembra u Mikser House-u od 23:30h.\nOrganizatori su najavili još veći spektakl od prethodnog događaja koji se održao u Mikseru, Belgrade Banging rođendana, kada je skoro 2000 ljudi imalo priliku da uživa u senzacionalnom provodu. Pozitivna atmosfera, energična muzika, jedinstveni performansi, specijalni efekti u rangu sa svetskim događajima ovog tipa su samo neki od elemenata koji vas očekuju na najatraktivnijem događaju ovog vikenda.\nScena elektronske dens muzike (EDM) u Srbiji postaje sve veća i razvijenija, a u tom duhu, Belgrade Banging je okupio najbolje izvođače koji će specijalno za ovu priliku nastupati back-to-back, odnosno u parovima. Veče otvaraju Oakich i Matalive pripremajući publiku za najluđi provod, nakon čega na scenu dolaze Tom Gepard i Cavin Viviano, koji će podići atmosferu do vrhunca. Da energija bude na nivou do ranih jutarnjih časova pobrinuće se Rosske i Erick Kasell.\nNajbolji party brend u Srbiji se udružio sa najboljim DJ-evima ovog muzičkog pravca u želji da pošalje pozitivnu poruku: “Zajedno možemo da ostvarimo naše snove, da podignemo standard i kvalitet domaće EDM scene i da pokažemo da Beograd i Srbija i te kako mogu biti muzički na visokom nivou i u rangu sa svetom! Kvalitetne mlade ljude moramo da podržavamo i da stvaramo platformu za njihov razvoj, što Belgrade Banging radi već preko godinu dana, a ovaj događaj je još jedan rezultat toga.”\nNemojte propustiti da budete deo ovog sjajnog događaja i da doživite nezaboravan provod. “United We Dream” je poziv da zajedno sanjate i realizujete svoje snove sa Belgrade Banging ekipom. Karte su još samo danas u pretprodaji po ceni od 400 dinara, a možete ih rezervisati na 065/BANGING odnosno 065/2264464 i preuzeti u Mikser House-u od 15-20h.


Ostali sportovi - Tenis: Glavni turnir „Pecinog memorijala“ počinje u ponedeljak\nTenis: Glavni turnir „Pecinog memorijala“ počinje u ponedeljak\nPosle završenih kvalifikacionih mečeva, svečano otvaranje 20-og po redu teniskog turnira „Pecin memorijal“ održan je u nedelju, 18.aprila na Sporskom centru Mladost. U konkurenciji juniora i juniorki u glavni turnir koji počinje u ponedeljak, 19.aprila rekete će ukrstiti po 48 tenisera i teniserki.\nPrisutnima su se obratili Tigran Kiš, predsednik Skupštine grada Pančeva i Milan Jerinkić, predsednik Teniskog saveza Vojvodine, dok je turnir otvorio Slobodan – Boba Živojinović, predsednik Teniskog saveza Srbije.Legenda jugoslovenskog, ali i srpskog tenisa Slobodan – Boba Živojinović, nije krio zadovoljstvo što gostuje u našem gradu.\nOn je rekao da treba više ulagati u teniski sport, jer su rezultati u poslednjih nekoliko godina odlični. Pružio je podršku organizatoru turnira što u ovako teškom vremenu uspeva da održi tradiciju, i uz to pozdravivši sve prisutne svečano otvorio 20-ti „Pecin memorijal“.\nSvi učesnici, treneri, službena lica i ostali bili su na zajedničkom koktelu, koji se svake godine organizuje, u restoranu Mladost, koji nesebično svake godine pomaže TK Dinamo. Svi mečevi glavnog turnira igraće se svakog dana od 9 sati na terenima Teniskog kluba Dinamo. Organizator je predvideo da će finalni mečevi biti u subotu, ukoliko vremesnki uslovi to budu dozvolili.


NovaEnergija.net » Roboti bi u budućnosti mogli da utiču na ponašanje dece Roboti bi u budućnosti mogli da utiču na ponašanje dece – NovaEnergija.net\nwritten by Ivana Karanović August 19, 2018\nVršnjački pritisak je nešto sa čime svako mora da se nosi tokom odrastanja, a čini se da bi u budućnosti to moglo da se promeni, te da bi deca mogla da postanu podložna onome što se već sada naziva „uticajem robota“.\nNaime, u istraživanju koje je sprovedeno na Univerzitetu u Plimutu došlo se do zaključka da su deca podložna uticaju robota, te da mogu da modifikuju svoje ponašanje u odnosu na ono što roboti „misle“.\nDeca su zamoljena da učestvuju u Ašovom eksperimentu, a čiji je cilj da proceni koliko je pojedinac spreman da menja sopstvene stavove u odnosu na stavove većine, a u okviru kojeg je trebalo da pronađu dve linije koje se poklapaju po dužini.\nKada su se deca nalazila sama u prostoriji postizala su rezultate koji su pokazivali 87 odsto tačnosti, da bi, kada su u proces bili uključeni i roboti, taj procenat pao na 75 odsto, a dve trećine netačnih odgovora došlo je pod uticajem mišljenja koja su iznosili roboti.\nLjudi se često slažu sa mišljenjem većine, a bilo da su deca ili odrasli, te se već dugo zna da većini pojedinaca nije lako da artikulišu sopstvene stavove u odnosu na većinu. Takvo ponašanje poznatije je kao konformizam, a stručnjaci se sve češće pitaju da li će se ljudi u budućnosti tako odnositi i prema robotima.\nRoboti bi u budućnosti mogli da utiču na ponašanje dece was last modified: August 19th, 2018 by Ivana Karanović\nTinejdžer hakovao servere kompanije Apple\n4 stvari koje nikako ne smete da...\n8 grešaka koje pravite na početku radnog...\nZašto su milenijalsi nesrećni?


Za vladavinu prava važna Poglavlja 23 i 24 - Društvo - Dnevni list Danas\nPočetna » Društvo » Za vladavinu prava važna Poglavlja 23 i 24\nZa vladavinu prava važna Poglavlja 23 i 24\nPregovaračka poglavlja sa Evropskom unijom 23 i 24, vezana za vladavinu prava, toliko su važna da se otvaraju među prvima, kako bi odmah mogao početi rad na reformama, a od tih poglavlja zavisi brzina pregovora, rečeno je danas na skupu posvećenom nezavisnosti tužilaštva.\n1Piše: FoNet 07. decembra 2018. 17.24 Izmenjeno: 17.32\nPrava mera napretka u pregovorima nije toliko otvaranje poglavlja, koliko njihovo zatvaranje, ocenila je Nora Hajrinen iz Delagacije EU u Beogradu, na konferenciji „Nezavisnost tužilaštva – evropski standardi i napredak prema Akacionom planu za Poglavlje 23“.\nNora Hajrinen je rekla da civilno društvo i profesionalna udruženja moraju biti uključeni u reforme. Ako nema učešća društva, neće biti ni uspešnih reformi, ni zakona koji se uspešno primenjuju, izjavila je Nora Hajrinen.\nOna je jačanje nezavisnosti pravosuđa okarakterisala kao prioritet. Šef Misije Saveta Evrope u Beogradu Tobijas Flesenkemper sugerisao je da Vlada Srbije evropske standarde i preporuke treba da prevede u lokalni kontekst i da u tom poslu „temeljitost treba da ima prednost u odnosu na brzinu“. Predsednik Udruženja tužilaca Srbije Goran Ilić ukazao je da nezavisnost tužilaštva predstavlja uslov vladavine prava.\nSmatra se da tužilaštvo mora da bude nezavisno na istom nivou kao sudovi, izjavio je Ilić. Prema rečima Mauricija Salustra iz Misije Organizacije za evropsku bezbednost i saradnju u Beogradu, nezavisno tužilaštvo je ono koje na isti način istražuje beskućnika i premijera. Ako situacija u Srbiji nije takva, postoji problem, konstantovao je Salustro.\nOn je ocenio da nezavisno tužilaštvo mora biti efikasno, što traba da važi i za policiju, čiji pripadnici na terenu prikupljaju dokaze. Mada dobija platu od Ministarstva unutrašnjih poslova, policija bi trebalo da odgovara tužilaštvu, izjavio je Salustro.\neu, ministarstvo pravde, pravosuđeBeograd\n07. decembra 2018. u 18.10\nNezavisno sudstvo i tužilaštvo ne postoji u Srbiji. ne samo da nisu nezavisni već su i korumpirani.\nZašto do sada nije rešen slučaj rušenja u Savamali? Ako krivicu prebacuju na policiju, zašto ne osude odgovorne u policiji zbog ometanja istrage, pa će videti kako se brzo rešava postupak. E tako bi trebalo da bude da su nezavisni i da nisu i onu umešani u ovakve slučajeve.


Ljulj pomerio Real sa giljotine, još nije gotovo! Efesu uzalud Micićevih 29 poena – Navijaci Srbija\nHome > Košarka > Ljulj pomerio Real sa giljotine, još nije gotovo! Efesu uzalud Micićevih 29 poena\nReal je došao na minus od jednog poena na minut i po pre kraja, Efes se u tim momentima mučio u napadu, nije mogao ništa da pogodi i Real je ostao u seriji. Efes je izgubio već viđen plasman na Fajnal for!\nA, to sada unosi priličnu dozu neizvesnosti u ovu seriju.\nEVROLIGA, PLEJ-OF – 3. UTAKMICA\nReal Madrid – Anadolu Efes 80:76 /u seriji 1:2/\n/Ljulj 20 – Micić 29/\nTagged Evroliga KK Real Madrid Vasilije Micić\nKreće ono pravo: Micić i Larkin udaraju na Real, Vladimir protiv Vladimira, Trinkijeri u svom Milanu


Danas potpisivanje ugovora o stipendiranju 90 studenata @ InfoBijeljina\nDanas potpisivanje ugovora o stipendiranju 90 studenata\nBIJELJINA - Ugovori o stipendiranju 90 studenata biće potpisani danas u Rudniku i termoelektrani /RiTE/ "Ugljevik".\nIz RiTE "Ugljevik" je najavljeno da je potpisivanje zakazano u 10.00 časova u sali Upravne zgrade preduzeća.\nStipendije RiTE "Ugljevik" dodijeljene su studentima prvog i drugog ciklusa studija, kroz postupak javnog konkursa.\nIz Informativne službe RiTE navode da su prijave mogli podnositi studenti sa teritorije Republike Srpske, a ocjene i dodjela stipendija sprovedena je u skladu sa pravilnikom preduzeća o dodjeli stipendija.\n"Posebna pažnja posvećena je kandidatima iz porodica poginulih boraca Vojske Republike Srpske /VRS/, umrlih radnika preduzeća RiTE Ugljevik, kandidatima bez jednog roditelja, djeci koja su zbrinuta od centara za socijalni rad ili pod organom starateljstva", dodaje se u saopštenju.\nPrilikom dodjele stipendija studentima, RiTE Ugljevik je posebnu pažnju posvetila i učenicima generacije osnovnih i srednjih škola, djeci invalida rata i invalida rada od prve do pete kategorije, djeci demobilisanih boraca VRS prve kategorije, djeci odlikovanih boraca VRS i djeci civilnih žrtava rata.